Sveti Stefan napját ünneplik az ortodox hívők

Ma van Sveti Stefan, az első keresztény vértanú napja.

Sveti Stefan, magyarul Szent István egyike volt a jeruzsálemi keresztény közösség első hét diakónusának, akiket a hívők 36-ban az apostolok segédeivé választottak. Jeruzsálemben prédikátorként kivitték a városból és agyonkövezték, ezért is hívják István első vértanúnak. A Stevan vagy Stefan név a görög Stefanos szóból származik, és azt jelenti, akit megkoronáznak. Ma is sok fiúgyermeket neveznek el róla. A mai naphoz a szerb hívők több népszokása is kötődik, ilyenkor távolítják el a házból például azt a szalmát, amit karácsonyra vittek be.

Ma ünneplik Sveti Stefan napját az ortodox hívek.

Ma január 9-e, hétfő van.
Sveti Stefan az első keresztény vértanú volt.
Sveti Stefan magyarul Szent István.
Sveti Stefant azért nevezik az első vértanúnak,
mert prédikátorként megkövezték és kivégezték.
Prédikátor az, aki a beszédet mondja például
a keresztény templomokban.
A Stefan vagy Stevan név egyébként
koszorút jelent.
Ma is sok fiúgyermeket neveznek el róla
az országban.
A mai naphoz több népszokás is kapcsolódik
az ortodox hívők számára.
Ilyen népszokás például,
hogy ma távolítják el a házból azt a szalmát,
amit karácsonyra vittek be.
Az országban sok szerb lakos ortodox hívő.


A tanulmányi átlagot is befolyásolja a magaviselet

Februártól az általános iskolák második osztályától kezdve számjegyekkel értékelik a diákok magaviseletét, ami belekerül a tanulmányi átlagba is.

Stábunk a szabadkai Majsai Úti Általános Iskolában annak járt utána, mi minden befolyásolja ezt az osztályzatot, mikor kaphat a diák megrovót, illetve alacsonyabb magaviseleti osztályzatot, és mit remélnek ettől a változástól a tanítók, tanárok.
Rózsa Ramóna tanítónő szerint az, hogy a magaviseleti osztályzat belekerül a tanulmányi átlagba, mindenképpen motiválhatja a tanulókat. Hiszen ha a a gyerekek példásan viselkednek, akkor a plusz ötössel jobb lesz az átlageredményük. Aki viszont gyengébb jegyet kap, valószínűleg igyekezni fog mielőbb kijavítani, mint ahogyan a többi jegy esetében is.
A folyosókon és az udvarban gyakran történik lökdösődés, veszekedés, verekedés, annak ellenére, hogy több ügyeletes tanár is felügyel egyidejűleg. A felső osztályokban az órákon gyakori a mobilozás, vagy más módon zavarják az órát. Ezért a szakszolgálat is napi szinten foglalkozik a problémás gyerekekkel – mondja Szőcs Levente, a Majsai Úti Általános iskola tanára.
Radetić Ádám jelenleg egy szerb tannyelvű osztálynak az osztályfőnöke. Szerinte a magaviseleti osztályzatot nem feltétlenül büntetésként, inkább motivációként kellene értelmezni. Elmondta, hogy az osztályfőnöki megrovó, illetve a magaviseleti osztályzat csökkentésének leggyakoribb okai a nem megfelelő szótár használata egyes diákok részéről az órákon, valamint a tanárokhoz és társaikhoz való nem megfelelő viszonyulásuk.
Az osztályfőnök kiemelte, fontos tudatosítani a diákokban, hogy a magaviseleti osztályzatot ki lehet és ki is kell javítani. Véleménye szerint ha már kicsi kortól fokozottan odafigyelnek a gyerekek magaviseletére mind a szülők, mind a tanintézmények, azzal megelőzhető, hogy a későbbiekben erőszakos cselekményt kövessenek el.

A magaviselet a tanulmányi átlagot is befolyásolja

Februártól az általános iskolák 2. osztályától kezdve számjegyekkel értékelik a diákok magaviseletét.

A magaviseleti jegy azért is fontos, mert
ettől függ majd, hogy milyen lesz a tanulmányi átlag.
A Pannon RTV csapata a szabadkai Majsai Úti Általános Iskolában járt.
Rózsa Ramóna tanítónő szerint az,
hogy a magaviseleti osztályzat
belekerül a tanulmányi átlagba,
arra biztatja a diákokat, hogy minél jobban viselkedjenek.
Ha a gyerekek jól viselkednek,
akkor a plusz ötössel jobb lesz az átlageredményük.
Az iskolák folyosóin és udvarain
gyakran történnek lökdösődések, veszekedések, verekedések.
A felső osztályokban az órákon gyakori a mobilozás,
de máshogy is zavarják az órát a tanulók.
Radetić Ádám osztályfőnök arról beszélt,
hogy az osztályfőnöki megrovó
és a magaviseleti osztályzat csökkentése legtöbbször
azért történik, mert a diákok csúnyán beszélnek órákon
vagy csúnyán viselkednek a tanárokkal és társaikkal.
Az osztályfőnök szerint fontos, hogy a tanulók megértsék,
hogy a magaviseleti osztályzatot ki lehet és ki is kell javítani.
A tanár szerint már kisgyermekkorban oda kell figyelni
a gyermek helyes viselkedésére.
Így a későbbiekben a tanuló tudni fogja mi a helyes viselkedés.


Elsősegély-tanfolyamon tanultak alapján mentett életet

Egy tizenöt éves zombori lány mentette meg egy nyolcvanéves nő életét.

Nagy Milica a zombori Vöröskereszt elsősegély-tanfolyamán tanultak alapján tudta, hogy hogyan reagáljon, amikor megtalálta a földön fekvő idős nőt. Az asszony nem lélegzett, így Milica megkezdte a mellkaskompressziót, azaz az újraélesztést, amíg a mentők a helyszínre nem érkeztek. A zombori Dr. Radivoj Simonović kórházban az RTV megkeresésére azt mondták, az asszony, akinek a 15 éves Milica megmentette az életét, a kórház kardiológiai részlegén van, állapota stabil.

Életet mentett a 15 éves lány

Egy 15 éves zombori lány mentette meg egy 80 éves néni életét.

A 15 éves zombori lányt Nagy Milicának hívják.
Milica korábban részt vett
a zombori Vöröskereszt elsősegély-tanfolyamán.
Az elsősegély-tanfolyamon Milica megtanulta,
hogyan kell viselkedni és mit kell csinálni akkor,
ha 1 sebesült emberrel találkozunk.
Milica megtalálta a földön fekvő idős nénit,
aki nem lélegzett.
Milica a tanultak alapján megkezdte az újraélesztést,
amíg a mentők a helyszínre nem értek.
Milica így mentette meg az idős néni életét,
akit jelenleg a zombori kórházban ápolnak.
Milica nagyon bátor volt, és megmutatta,
hogy mennyire fontos a fiataloknak is
részt venni elsősegély-tanfolyamokon.


Részleges útlezárás szombaton a Szabadka-Csantavér útvonalon

Lezárják a Szabadka-Csantavér útvonal egy részét a forgalom előtt szombat reggel 7 és 15 óra között.

A korlátozás a csantavéri úton, az újonnan épült felüljárónál lesz érvényben - tájékoztat az illetékes titkárság. A Belgrád-Újvidék-Szabadka-államhatár (Kelebia) vasútvonal felújítási és korszerűsítési munkálatai miatt kerül sor a lezárásra.

Útlezárás a Szabadka-Csantavér útszakaszon

Részleges útlezárás van ma a Szabadka-Csantavér útszakaszon.

Ma június 8-a, szombat van.
Ma reggel 7 óra és délután 3 óra között lezárják
a Szabadka-Csantavér útvonal egy részét a forgalom előtt.
Az útlezárás a csantavéri úton,
az újonnan épült felüljárónál lesz érvényben.
A Belgrád-Újvidék-Szabadka vasútvonal felújítási
és korszerűsítési munkálatai miatt van az útlezárás.


Központban a lelki egészség

Lelki Egészség fesztivált szerveznek október 10-e és 20-a között Szabadkán. Vajdaságban egyébként 2016 óta szerveznek ilyen eseményt, de Szabadkán most először kerül rá sor.

A fesztivál valamennyi rendezvénye díjmentes és olyan helyszíneken szervezik, ahol nagyobb tömeget is tudnak fogadni - tudtuk meg Ricz Dencs Tündétől a Spectrum Személyiségfejlesztő Központ munkatársától, a fesztivál egyik szervezőjétől, aki arról is beszélt, hogy miért fontosak az ilyen rendezvények.
„A Lelki Egészség fesztiválját azért szerveztük és azért is tartjuk fontosnak, hogy minél szélesebb körben lehetővé tegyük a szabadkai lakosok, polgárok számára azt, hogy elkezdjenek foglalkozni lelki egészségükkel. Felhívjuk a figyelmet ennek fontosságára, az esetleges elakadásokra, mindazokra a tényezőkre, amelyek hozzájárulhatnak ahhoz, hogy a lelkünk egészséges legyen.”
A fesztivállal kapcsolatos információkat a Spectrum Személyiségfejlesztő Központ Facebook oldalán olvashatnak.

Lelki Egészség fesztivál Szabadkán

Lelki Egészség elnevezésű fesztivált szerveznek októberben Szabadkán.

A fesztivál október 10-től október 20-ig tart Szabadkán.
A Lelki Egészség fesztivált 2016 óta
szervezik meg Vajdaságban,
de Szabadkán most először tartják meg.
A fesztivál legtöbb programja ingyenes lesz.
A fesztivál programjait olyan helyszíneken
szervezik meg, ahol nagyobb mennyiségű
ember be fog férni.
Ricz Dencs Tünde a fesztivál egyik
főszervezője elmondta, a rendezvény célja,
hogy a szabadkai lakosok is elkezdjenek foglalkozni
a lelki egészségükkel.
A programok segítségével a résztvevők
megtanulják, hogyan foglalkozzanak jól
a lelkük egészségével.
Még több információt a Lelki Egészség fesztiválról
a Spectrum Személyiségfejlesztő Központ Facebook oldalán
lehet olvasni.


Az egyházmegye közleményében köszönetet mond mindenkinek, aki imádkozott a püspök gyógyulásárért.

Fazekas Ferenc általános helynök levelében azt írja, a püspök sokkal jobban érzi magát, és köszönetét tolmácsolta mindenkinek, aki bármilyen módon támogatta és segítette felépülését.
Ahogyan arról mi is beszámoltunk, Slavko Večerin szabadkai megyéspüspök egy héttel ezelőtt szenvedett kisebb agyvérzést, orvosi kezelés mellett lábadozott. Az orvosok gyors reagálásnak köszönhetően rögtön a megfelelő kezelést kapta.

Hazaengedték a kórházból Slavko Večerint

Hazaengedték a kórházból Slavko Večerin szabadkai megyéspüspököt.

A püspök már sokkal jobban érzi magát.
A püspök köszönetet mond mindenkinek,
aki imádkozott a gyógyulásáért.
Slavko Večerin szabadkai megyéspüspök
1 héttel ezelőtt kisebb agyvérzést kapott,
ezért kórházba került.
A püspök már jobban van, de még sokat kell pihennie.


Április 7-e az Egészség világnapja

A szabadkai Vöröskereszt idén is megünnepli az Egészség világnapját, ami április 7-én van. Az idei jelmondatuk: Az én egészségem, az Én jogom.

Különböző programokkal készülnek minden korosztály számára, ezek holnap, április 5-én kezdődnek és április 7-éig tartanak. Első nap versenyt rendeznek az általános-és középiskolás diákoknak, ahol a tanulók felmérhetik tudásukat az egészségről.
Az azt követő napokon további akciókat szerveznek az egészségmegőrzéssel kapcsolatban. Így szeretnék felhívni a figyelmet arra, hogy mindenkinek joga van az egészségügyi ellátásra, valamint arra, hogy az orvosok által nyújtott szolgáltatásokat a lehető legmagasabb minőségben vehessék igénybe.
A Vöröskereszt mai sajtótájékoztatóján dr. Mirjana Dakić általános szakorvos arról beszélt, rendkívül fontos az étkezés és a vízfogyasztás az egészségünk megőrzése érdekében.

Április 7-e az egészség világnapja

A szabadkai Vöröskereszt idén is megünnepli az Egészség világnapját.

Az egészség világnapja április 7-én, vasárnap lesz.
Az egészség világnapjának az idei kulcsmondata a következő:
Az én egészségem, az én jogom.
Az Egészség világnapja alkalmából
a szabadkai Vöröskereszt különböző programokkal készül
minden korosztály számára.
A programok ma, vagyis április 5-én kezdődnek
és április 7-ig tartanak.
Ma versenyt rendeznek az általános- és középiskolás diákoknak,
ahol a tanulók megmutathatják tudásukat az egészségről.
A következő napokon a Szabadkai Vöröskereszt
további akciókat szervez az egészségmegőrzés témájával.
A programokkal szeretnék felhívni a figyelmet arra,
hogy mindenkinek joga van az egészségügyi ellátásra.
Fontos tudni, hogy az étkezés és a vízfogyasztás
az egészségünk megőrzése érdekében nagyon fontos.


Tart a parlagfűszezon csúcsidőszaka

A kedden és szerdán érkező lehűlés hatására csökkenhet a pollenkoncentráció, enyhülhetnek az allergiás tünetek.

A parlagfűre érzékenyeknél orr- és a szájnyálkahártya viszketés, orrfolyás, tüsszögés, szemviszketés jelentkezhet. A csalánfélék virágpora jellemzően a közepes-magas tartományban alakulhat, a kenderféléké alacsony-közepes, az ürömé, az útifűé és a libatopféléké alacsony, esetenként közepes szintet érhet el. Jelen van még a levegőben a pázsitfűfélék, a lórom, az ernyősvirágzatúak, illetve a rézgyom és a szerbtövis pollenje.

Csúcson a parlagfűszezon

Ez az időszak nagyon kellemetlen azoknak,
akik allergiásak a parlagfű pollenjére.
A pollen virágport jelent.
A parlagfűre allergiás személyek tüsszögnek,
folyik az orruk, könnyeznek,
viszket a szemük és kapar a torkuk.
A kedden és szerdán érkező lehűlés hatására
kevesebb pollen lehet a levegőben.
Ez miatt enyhülhetnek az allergiás tünetek.
Kedd augusztus 29-e, ma van.
Szerda augusztus 30-a, holnap lesz.
Jelen van még a levegőben a pázsitfűfélék, a lórom,
az ernyősvirágzatúak, a rézgyom
és a szerbtövis nevű növény virágpora is.


SOS mobilalkalmazás a hallássérülteknek

Mától SOS mobilalkalmazást vehetnek igénybe Szerbiában a siketek és nagyothallók, szerb nyelvű tolmácsolással. Mintegy 14 ezer hallássérültnek lesz lehetősége ingyenes telefonhívásokra.

A gyakorlatban ez azt jelenti, hogy az applikáción keresztül videó-hívást indítanak a Szerbiai Jelnyelvi Fordítóközpont tolmácsával. Ezután hívhatják a kívánt telefonszámot, és a tolmács szimultán fordítja a beszélgetést a hallássérült személy és a hívott fél között. Ezt az alkalmazást bármilyen szolgáltatásra használhatják, például az állami intézményekben, a bankokban, az éttermekben vagy akár a benzinkutakon.
A siketek korábban csak munkanapokon fordulhattak orvoshoz, a sürgősségi vagy mentőszolgálatot nem hívhatták. Most erre is lehetőségük lesz. Gondot okoz viszont, hogy kevés jeltolmács van, mert még mindig nincs formális szerb jelnyelv-oktatás.

SOS mobilalkalmazás a hallássérült embereknek

Mától SOS mobilalkalmazást használhatnak Szerbiában a siket és a nagyothalló emberek.

Ma december 2-a, péntek van.
Az SOS mobilalkalmazást
szerb nyelvű tolmácsolással használhatják
a siket és a nagyothalló emberek Szerbiában.
Az SOS mobilalkalmazással a hallássérült emberek
video-hívást indíthatnak
a Szerbiai Jelnyelvi Fordítóközpont tolmácsával.
Ez után hívhatják a hallássérült emberek
a kívánt telefonszámot.
A tolmács feladata, hogy lefordítsa a beszélgetést
a hallássérült személy és a hívott személy között.
A mobilalkalmazás segítségével 14 ezer hallássérült ember
tud ingyenes telefonhívást intézni az országban.
Ezt a mobilalkalmazást bármilyen szolgáltatásra
használhatják a hallássérült emberek.
Használhatják például állami intézményekben,
a bankokban, az éttermekben
vagy a benzinkutakon is.
A siket emberek korábban csak hétköznapokon
mehettek orvoshoz.
A siket emberek korábban nem hívhatták
a sürgősségi vagy a mentőszolgálatot.
Az SOS mobilalkalmazással megoldódott ez a probléma.
A legnagyobb gondot az jelenti,
hogy kevés a jeltolmács Szerbiában.
A jeltolmács az a személy, aki érti és használni tudja
a hallássérült emberek jelbeszédét.
A jeltolmács segíti a beszélgetést
a hallássérült ember és az ép hallású emberek között.


Drágul a tévé-előfizetés januártól

A mostani 220 dinárról 255-re emelkedik a havidíj.

A tévé-előfizetés díját hivatalosan a szerbiai és a vajdasági RTV műsoráért fizetjük. A kormány már jóváhagyta az emelést, most a parlamentnek is rá kell bólintania. A megfizettetés továbbra is a villanyszámlán keresztül történik. A tévé-előfizetés díja legutóbb 2018-ban emelkedett, akkor 70 dinárral. A szerb köztévé működését egyébként 46 százalékban az előfizetési díjból fedezik, 28 százalékban a költségvetésből, 26 százalékban pedig egyéb, elsősorban marketingbevételekből.

Drágul a tévé előfizetés januártól

Drágul a tévé előfizetés 2020. januártól.

A tévé előfizetést a szerbiai és a
vajdasági RTV műsoráért fizetjük.
A tévé előfizetés most még 220 dinár.
A tévé előfizetés januártól 255 dinár lesz.
A tévé előfizetést minden hónapban fizetjük.
A tévé előfizetés számlája a villanyszámlán van.
Utoljára 2018-ban emelkedett a tévé előfizetés díja.
A szerb parlamentnek kell még rá mondani
az igent a tévé előfizetés díjának emelésére.


Pénteken döntenek, hosszabb lesz-e a tanítási szünet

A szerbiai válságstáb pénteken dönthet arról, hogy meghosszabbítják-e a tanítási szünet idejét az oktatási intézményekben a jelenlegi járványhelyzet miatt. A javaslat szerint a szünet november 8-án, azaz jövő hétfőn kezdődne, és egész héten tartana. A B92 információi szerint ez azt jelenti, hogy most pénteken mennének utoljára iskolába a tanulók a hosszabb pihenő előtt. Majd november 15-én indulna újra az oktatás. A Novosti úgy tudja, hogy az iskolai járványügyi helyzettel foglalkozó csapat már elfogadta a javaslatot, de hivatalos döntés csak pénteken, a válságstáb ülésén lesz.

Pénteken döntenek az őszi szünetről

Pénteken döntik el, hogy hosszabb lesz-e a tanítási szünet a szerbiai iskolákban.

Péntek november 5-e lesz.
A szerbiai válságstáb dönt
a tanítási szünet meghosszabbításáról.
Tervek szerint a szünet november 8-án kezdődne
és egész héten tartana.
November 8-a jövő hétfő lesz.
Így a tanítási szünetnek november 14-én
lenne vége a szerbiai iskolákban.
Ez azt jelenti, hogy most pénteken mennének utoljára
az iskolába a gyerekek, majd november 15-én
indulna újra az oktatás.
Péntek november 5-e lesz.
November 15-e hétfő lesz.
Oktatás, tanítást jelent.
Erről a tervről dönt pénteken a szerbiai válságstáb.
A tanítási szünetet azért kellene meghosszabbítani,
hogy az iskolákban ne terjedjen
a koronavírus-járvány.


Drágul a cigaretta

Februártól 10 dinárral emelkedik a cigaretta dobozonkénti ára Szerbiában. A Večernje novosti napilap szerint ennyivel drágulnak a zentai JTI dohányipari cég termékei. Az áremelésre a luxusadó rendszeres összehangolása miatt kerül sor.

Az áremelés február 1-jétől lép életbe, és már megjelent a Hivatalos Közlönyben.
Február első tíz napjában várhatóan ugyanennyivel drágulnak a Philip Morris és a British American Tobacco termékei is.
Szerbiában a legolcsóbb cigaretta 270, a legdrágább pedig 550 dinárba kerül majd.

Drágul a cigaretta

Február 1-jétől megdrágul a cigaretta dobozonkénti ára Szerbiában.

Februártól 1 doboz
cigaretta 10 dinárral
lesz drágább
Szerbiában.
Ennyivel drágulnak
a zentai JTI dohányipari
cég termékei.
Zenta 1 város
és község Vajdaságban.
Február első 10 napjában
várhatóan dobozonként
10 dinárral megdrágulnak
a Philip Morris és
a British American Tobacco
cég cigarettái is.
Ez a 2 cigarettagyártó
cég külföldi.
A drágítás után
Szerbiában a legolcsóbb
cigaretta 270 dinár lesz,
a legdrágább cigaretta
550 dinárba kerül majd.
A dohányzás káros
az ember egészségére.


Képzések és foglalkozások a biztonságos gyermekkorért

Több mint félmillió gyermek vesz majd részt Szerbia Belügyminisztériumának Együtt és biztonságosan a gyermekkoron át elnevezésű projektjében.

Az akció célja, hogy a gyerekeknek elméleti oktatáson, foglalkozásokon és barátkozáson keresztül megtanítsa, miként ismerhetik fel a veszélyes helyzeteket és reagálhatnak azokra.
A program részeként a zimonyi Kriminalisztikai és Rendészeti Egyetemen megtartott foglalkozáson a szabályos közlekedésről, valamint arról is tanulhattak, azaz hogyan kell tűzeset, árvíz, vagy földrengés esetén viselkedniük.
A szakemberek a szülőknek is tartottak előadásokat, ahol arról volt szó, hogy miként óvhatják meg gyermeküket a droghasználattól, valamint az internet és a közösségi oldalak rejtette veszélyektől. Tamara Božić, a program koordinátora kiemelte, hogy a Belügyminisztérium a foglalkozásokat, előadásokat a modern kor kihívásait szem előtt tartva hozta létre.
Hozzátette, az első félév során már 250 ezer gyerek vettek részt az Együtt és biztonságosan a gyermekkoron át program közel 18 ezer foglalkozásán. Az iskolaév végéig ez a szám a félmilliót is eléri majd.

Különböző képzéseket és foglalkozásokat tart szerbia belügyminisztériuma.

A képzéseket és a foglalkozásokat
a biztonságos gyermekkor érdekében szervezik meg.
A belügyminisztérium egy állam belügyeit intéző legfőbb állami hivatala.
Több mint 500 ezer gyermek vesz majd részt az akcióban.
Az akció az Együtt és biztonságosan a gyermekkoron át
elnevezést kapta.
Az akció célja, hogy a gyerekeket az oktatáson, foglalkozásokon
és barátkozáson keresztül megtanítsák,
hogyan ismerhetik fel a veszélyes helyzeteket
és hogyan reagálhatnak azokra.
A Zimonyban megtartott foglalkozáson a gyerekek
a szabályos közlekedésről és arról is tanulhattak,
hogyan kell tűzeset, árvíz, vagy földrengés esetén viselkedniük.
Zimony 1 szerbiai város.
A szakemberek a szülőknek is tartottak előadásokat.
A szülők arról hallhattak az előadáson, hogy
hogyan óvhatják meg gyermeküket a droghasználattól,
az internet és a közösségi oldalak veszélyeitől.
Eddig már 250 ezer gyerek vett részt
az Együtt és biztonságosan a gyermekkoron át programján.
Az iskolaév végéig 500 ezer gyermek is részt vesz az akcióban.
Az iskolaév vége június közepe lesz.


Kenyér és péksütemény felügyelők

Háromezer felügyelő ellenőrzi a kenyér és a péksütemények minőségét a szerbiai pékségekben és más élelmiszerboltokban – tájékoztatott Nenad Vujović, a mezőgazdasági felügyelőség osztályvezetője.

Elmondta, az iskolák környékén működő élelmiszer-kioszkokban árusított termékeket kiemelten vizsgálják. Különösen azokat a létesítményeket ellenőrzik szigorúan, ahol már korábban is találtak kétes vegyi és mikrobiológiai részecskéket a kenyérben vagy más élelmiszerekben. Hangsúlyozta, a higiéniát mindenütt nagyon szigorúan ellenőrzik, de azt is, hogy például a rozskenyér hány százalék rozst tartalmaz.

Kenyér és péksütemény felügyelők

Összesen 3 ezer felügyelő ellenőrzi a kenyér és a péksütemények minőségét.

A felügyelők a szerbiai pékségekben
és más élelmiszerboltokban fogják ellenőrizni
a kenyér és a péksütemény minőségét.
A felügyelők az iskolák környékén működő
élelmiszer-kioszkokban árusított termékeket is
szigorúan vizsgálják.
A felügyelők főleg azokat a pékségeket
és élelmiszerboltokat ellenőrzik szigorúan,
ahol korábban is találtak már hibát
a kenyérben és más élelmiszerekben.
A felügyelők a higiéniát nagyon szigorúan ellenőrzik.
A higénia tisztaságot jelenti.
A felügyelők a kenyér és a péksütemény
minőségét is ellenőrzi, vagyis például azt,
hogy a rozskenyér mennyi rozst tartalmaz valójában.


Szerbia nem vezet be karantént és PCR-tesztet a nyaralásból hazatérőknek

A válságstáb azt ajánlja, hogy azok a gyerekek, akik hazatérnek nyaralásból, ők 10 napig online formában vegyenek részt az oktatásban.

A Blic értesülései szerint Szerbia nem vezet be karanténkötelezettséget és kötelező PCR-tesztet a nyaralásból hazatérő szerb állampolgároknak, ugyanakkor javaslatot fogadtak el arra vonatkozóan, hogy azok a gyerekek, akik hazatérnek nyaralásból 10 napig online formában vegyenek részt az oktatásban. Ez nem lesz kötelező rendelkezés, ugyanakkor ajánlott. Felhívják a szülők figyelmét, hogy viselkedjenek felelősségteljesen, és ne engedjék gyermeküket lázasan az oktatási intézményekbe. A válságstáb arról is döntött, hogy a kiskereskedelmi egységek nyitva tarthatnak 23 óráig, emellett meghosszabbították a kerthelyiséggel rendelkező éttermek, kávézók nyitvatartásának lehetőségét hajnali 1 óráig. Arról is megegyeztek, hogy a jelenlegi 10 helyett 30 főben szabályozzák a zárt- és nyílt téren való gyülekezők számát - írja a belgrádi napilap.

Nincs karantén a nyaralásból hazatérőknek Szerbiában

Nem kell karanténba menniük a nyaralásból hazatérő szerb állampolgároknak Szerbiában.

Nem kell PCR-teszt sem
a nyaralásból hazatérő
szerb állampolgároknak
Szerbiában.
PCR-teszt a koronavírus
tesztet jelenti.
A PCR-teszt kimutatja,
hogy az ember elkapta-e
a koronavírust.
A szerbiai járványügyi
orvosok azt mondják,
hogy azok a gyerekek,
akik hazatérnek
a nyaralásból,
10 nappal később
kezdjenek iskolába járni.
Ezek a gyerekek jobb,
ha 10 napig az interneten
keresztül kezdik
a tanulást.
Ez nem lesz kötelező,
de az orvosok
ezt ajánlják.
Az orvosok azt is mondják,
hogy a szülők
ne engedjék a gyereküket
iskolába, ha lázas a gyerek.

Szerbiában a kiskereskedelmi
egységek nyitva
tarthatnak este 23 óráig.
Kiskereskedelmi egység
például a boltok, az üzletek.
Azok az éttermek
és kávézók, amelyeknek van
kerthelyisége
hajnali 1 óráig lehetnek nyitva.
Enyhítés még Szerbiában,
hogy a zárt és a nyílt tereken
30 személynek szabad
a gyülekezés.
A koronavírus-járvány miatt
korábban 10 személynek
volt szabad gyülekezni
zárt és nyílt téren is.


Fokozottan ellenőrzik a turistákat szállító autóbuszokat

Az akció célja, hogy a polgárok biztonságosan és megfelelően eljussanak kívánt nyaralóhelyükig.

A Szerbiai Belügyminisztérium Közlekedésrendészeti Igazgatóság az elkövetkező időszakban fokozottan ellenőrzi a turistákat szállító autóbuszokat – mondta Zlatko Belencan.
Az első ellenőrzés az indulási helyeken zajlik majd, hogy időben kiküszöböljék az esetleges szabálytalanságokat, illetve hiányosságokat. A buszok műszaki állapota mellett azt is ellenőrzik, hogy a buszsofőr fogyasztott-e pszichoaktív szereket, alkoholt, valamint betartja-e a törvényben előírt pihenőidőt. A járművezetőnek egyéni digitális kártyával kell rendelkeznie, utazási megbízással, munkaszerződéssel, és orvosi igazolás másolatával, valamint a buszon ott kell lennie a nemzetközi szállítási címkének is.
Zlatko Belencan, helyettes vezető, Közlekedésrendészeti Igazgatóság: „A Belügyminisztérium Közlekedésrendészeti Igazgatósága az elkövetkező időszakban ellenőrzi majd a turistákat szállító autóbuszokat. Mindenekelőtt a közlekedésben való megfelelő és biztonságos részvétel érdekében. Minden utasnak szerencsés utat kívánunk, a vállalkozást üzemeltetőket pedig arra kérjük, hogy a közlekedésben az előírások szerint, és biztonságos módon vegyenek részt.”

Szigorúan ellenőrzik a turistákat szállító autóbuszokat

A következő időszakban a szerbiai rendőrség szigorúan ellenőrzi a turistákat szállító autóbuszokat.

A szigorú ellenőrzés célja, hogy a lakosok
biztonságban és megfelelően eljussanak
a kívánt nyaralóhelyükig.
Az első ellenőrzés az indulási helyeken történik majd.
Ez azért fontos, hogy időben megelőzzék
az esetleges szabálytalanságokat vagy hiányosságokat.
A buszok műszaki állapota mellett azt is ellenőrzik,
hogy a buszsofőr fogyasztott-e pszichoaktív szereket.
Pszichoaktív szer például az alkohol, a kábítószer.
Azt is ellenőrzik a rendőrök,
hogy a buszsofőr betartja-e a törvényben előírt pihenőidőt.
A buszsofőr a következő dokumentumokat kell,
hogy magánál tartsa az úton:
egyéni digitális kártya, utazási megbízás,
munkaszerződés és orvosi igazolás másolata.
A buszon ott kell lennie a nemzetközi szállítási címkének is.
A rendőrség azt reméli, hogy a szigorú ellenőrzésnek köszönhetően
még nagyobb biztonságban utazhatnak a turisták.


Újabb szigorítások lépnek életbe holnap Szerbiában

A koronavírus-járvány megfékezését célzó intézkedések főként a vendéglátósokat és az ott dolgozókat sújtják, de a más ágazatokban tevékenykedőknek is módosulnak a mindennapjai.

Az illetékesek korábban arról beszéltek, hogy az új szabályok minimum 10 napig érvényben lesznek az országban, ha pedig nem javul a helyzet, szigorúbbakat vezetnek be.
Péntektől még rövidebb ideig, a jelenlegi 18 óra helyett csak 17 óráig tarthatnak nyitva a vendéglátóipari egységek Szerbiában. Az éttermek és a kávézók, klubok számára ez hatalmas kiesést jelent, a tapasztalatok szerint ugyanis a forgalmuk 70-80 százaléka az esti órákban valósul meg, így jelentős gazdasági visszaeséssel számolhatnak a vállalkozók. A válságstáb ajánlása szerint azonban erre a lépésre szükség van, hiszen ezeken a helyeken könnyebben terjedhet a kór. Néhány étterem azonban kivételt képez, a szállodákban található vendéglátóhelyek 21 óráig végezhetnek szolgáltatást, de csakis a hotelben regisztrált vendégek számára.
A vendéglátóipari egységek az új szabály szerint hétvégén ki sem nyithatnak. Péntek 17 óra és hétfő hajnali 5 között csak a házhoz szállítás lehetséges.
Nem csak a vendéglátóhelyekre, hanem a bevásárlóközpontokra, a játéktermekre, a fodrászszalonokra, az edzőtermekre és az uszodákra is vonatkozik az újabb szigorítás. Ezek a helyek sem dolgozhatnak hétvégén. A sportpályákat csak profi sportolók használhatják, akik versenyre készülnek, vagy mérkőzést játszanak. A hétvégi zárvatartás alól kivételt képeznek a színházak, amelyek a hét minden napján nyitva lehetnek, de 18 helyett csak 17 óráig.
Az élelmiszerüzletek, az üzemanyag-töltőállomások és a gyógyszertárak továbbra is dolgozhatnak hétvégén is. A boltok 21 óráig tarthatnak nyitva, a benzinkutakon pedig csak üzemanyagot lehet vásárolni. A szigorítás a piacokra sem vonatkozik, továbbra is mindennap nyitva lehetnek, annyi változással, hogy vasárnap időkorlát között, reggel 6 és délután 3 óra között működhetnek.
A rövidített munkaidő nem vonatkozik azokra a vállalkozásokra, ahol nincs szükség a személyes jelenlétre, vagy ha az csak rövid ideig tart. Ide sorolhatók a különböző szervizek, autószerelő műhelyek, cipészek vagy az üvegesek, amelyek 21 óráig tarthatnak nyitva.

Mától újabb szigorítások Szerbiában

Mától újabb szigorításokat vezetnek be Szerbiába.

Ma december 4-e,
péntek van.
Nagyon sok
a koronavírusos beteg
Szerbiában.
Azért kellenek
az újabb szigorítások,
hogy kevesebb
beteg legyen
az országban.
Szigorítás például,
hogy mától
délután 5 óráig
lehetnek nyitva
a vendéglátóipari
egységek Szerbiában.
Vendéglátóipari egység
például a kávézó,
az étterem, a pizzéria.
Csak a szállodákban lévő
éttermek dolgozhatnak
este 9 óráig, és
csak a szállodában lévő
vendégeket
szolgálhatják ki.
A vendéglátóipari egységek
hétvégén nem nyithatnak ki.
Hétvége szombat
és vasárnap.
Péntek délután 5 óra
és hétfő hajnali
5 óra között
csak az ételek
házhozszállítása
engedélyezett.
Ez a szigorítás
nagyon rossz
a vendéglátóipari egységeknek,
mert a legtöbb vendég
esténként és
hétvégén van.
Nem dolgozhatnak
hétvégén a bevásárlóközpontok,
a játéktermek,
a fodrászszalonok,
az edzőtermek és
az uszodák sem.
A sportpályákat
csak a profi sportolók használhatják,
Akik versenyre készülnek.
A színházak hétvégén is
délután 5 óráig működhetnek.
Az élelmiszerüzletek,
az üzemanyag-töltőállomások
és a gyógyszertárak
továbbra is dolgozhatnak
hétvégén is.
A boltok este 9 óráig
dolgozhatnak.
A benzinkutakon
csak üzemanyagot
lehet vásárolni.
A piacok is nyitva lehetnek
minden nap.
Vasárnap reggel
6 órától délután
3 óráig lehetnek
nyitva a piacok.
Este 9 óráig
dolgozhatnak
továbbra is például
a szervizek,
az autószerelő műhelyek,
a cipészek vagy
az üvegesek.
Az új szigorítások
minimum 10 napig
tartanak az országban.
Ha nem lesz jobb
a járványügyi helyzet,
akkor még szigorúbb
szabályokat vezethetnek be
Szerbiába.


Đerlek: Minden településen lesz rendkívüli oltakozás

Minden településen lehetséges lesz előzetes jelentkezés nélkül felvenni a koronavírus elleni védőoltást – jelentette ki kedden Mirsad Đerlek, egészségügyi államtitkár.

Kiemelte, hogy új immunizációs stratégiát fogadtak el az Egészségügyi Minisztérium és a kormányfői kabinet megbeszélésén. Az új stratégia szerint nem csak az előre meghatározott 50 nagyobb helységben, hanem az összes településen lehetővé teszik az előzetes jelentkezés nélküli oltakozást. Csütörtöktől pedig új oltóhelyeket alakítanak ki a településeken erre a célra – tette hozzá Mirsad Đerlek.

Mirsad Đerlek azt mondta, hogy minden településen lesz rendkívüli oltakozás Szerbiában.

Mirsad Đerlek a szerb egészségügyi államtitkár.
Rendkívüli oltás azt jelenti,
hogy az emberek előzetes jelentkezés nélkül
megkapják a koronavírus elleni védőoltást.
Az egészségügyi államtitkár elmondta,
hogy az összes szerbiai településen
lehetőség lesz a rendkívüli oltakozásra.
Csütörtöktől új oltóhelyek lesznek
kialakítva a településeken
a rendkívüli oltakozások miatt.
Csütörtök április 8-a, holnap lesz.


Pénteken ismét esős idő lesz

A Köztársasági Hidrometeorológiai Intézet előrejelzése szerint visszatér a csapadékos időjárás Szerbia nagy részére.

Esőre és egyes helyeken havas esőre is számíthatunk a holnapi nap folyamán, a hőmérséklet a 10 fokot is elérheti. A hétvégén fokozatos felmelegedéssel tér vissza a tavaszias időjárás országszerte, vasárnapra már 15 fokig is felkúszhat a hőmérő higanyszála.

Esős időjárás lesz pénteken

Péntekre visszatér a csapadékos időjárás Szerbia nagy részére.

A csapadék esőt jelent.
Esős időjárás lesz pénteken.
Lesz olyan hely, ahol
havaseső is lehet pénteken.
Péntek február 14-e, holnap lesz.
Péntek délután 10 fokos hőmérséklet lesz.
A hétvégén felmelegedés várható.
Hétvégén tavaszias időjárás lesz.
Hétvége szombat és vasárnap.
Vasárnap már 15 fokos hőmérséklet
is lehet térségünkben.


Életveszélyes a jégen tartózkodni, korcsolyázni

Mit tegyen, aki hallja, hogy reped a jég - egyebek mellett erről beszélt Szendi Zsolt életmentő.

Az elmúlt napok zimankós időjárásának következtében a környékünkön több állóvíz is befagyott. A jégréteg viszont változó vastagságú, így életveszélyes erre a felületre rámenni, esetleg korcsolyázni. A Közügyekben Szendi Zsolt életmentő arra hívta fel a figyelmet, hogy senki ne merészkedjen a jégre, mert az nem elég vastag a rajta való tartózkodáshoz, sportoláshoz.
A tapasztalt szakember az is elmondta, hogy mit tegyen, aki a figyelmeztetés ellenére a jégre merészkedik, illetve bajba kerül. ”Azt szoktam tanácsolni, hogy ne egyedül menjenek, mert ha valami történik, akkor valaki tudjon segítséget hívni. A másik dolog, ami nagyon fontos, ha rámentünk a jégre és érezzük, halljuk, hogy reped, akkor próbáljunk lefeküdni a jégre annak ellenére, hogy minden ösztönünk azt fogja diktálni, hogy szaladjunk, hogy menjünk onnan. Inkább feküdjünk le a jégre, mert ha állunk, akkor a testtömegünk a cipőnk nagyságán van. Ha lefekszünk, akkor a testtömeg szétoszlik és kisebb lesz az esélye, hogy leszakadunk, és így próbáljunk kimászni abból a részből, ahol elkezdett a jég törni alattunk.”

Veszélyes a jégre lépni

Az elmúlt napokban nagyon hideg, fagyos időjárás volt térségünkben.

A mínusz fokok miatt a környékünkön lévő
több állóvíz is befagyott.
Állóvíz például a tó.
Bár több tó is befagyott, életveszélyes rájuk lépni.
Még nem alakult ki olyan vastag jégréteg
a tavakon, ezért könnyen beszakadhat alattunk a jég.
Még nem alakult ki olyan vastag jégréteg,
ezért tilos korcsolyázni a tavakon.
Beleesni a fagyos tóba életveszélyes.
Mit is tegyen az, aki hallja, hogy reped a jég alatta?
Szendi Zsolt életmentő elmondta, hogy ha valaki
a jégre akar menni, akkor mindig legyen vele valaki.
Bajban a másik ember segítséget tud hívni.
Az életmentő azt is elmondta, fontos dolog,
hogy ha halljuk, hogy reped alattunk a jég,
akkor feküdjünk hasra.
Ez azért fontos, mert ha ijedtünkben
elkezdünk futni a jégen,
akkor az egész testtömeg a cipő nagyságán van,
és könnyebben leszakadhat alattunk a jég.
Ha a jég repedését halljuk, akkor feküdjünk hasra
és próbáljunk kimászni abból a részből,
ahol elkezdett a jég törni alattunk.
Legyünk óvatosak és ne lépjünk a befagyott tavak jegére!


Hogyan kell igényelni a digitális zöld igazolást?

Az új lehetőség, a digitális oltási igazolvány elérhetősége még nem mindenki előtt ismert, de sokan üdvözlik a kezdeményezést. Elsősorban az utazni vágyók fűznek hozzá nagy reményeket.

Ez a digitális dokumentum a védőoltások felvételének, valamint a különböző koronavírus tesztelések eredményeinek igazolására szolgál, elektronikusan van hitelesítve, így nem lehet hamisítani - állítják az illetékesek.
A zöld digitális igazolás lekérése az euprava.gov.rs portálon történik. Akinek itt még nincs felhasználói fiókja, annak először regisztrálnia kell.
Be kell jelentkezni az oldalon, és a Digitalni zeleni sertifikat lehetőségre, majd pedig a Pokreni uslugu (szolgáltatás indítása) gombra kell kattintani.
A regisztrációhoz ki kell tölteni az adatlapot, megadni a nevet és a személyi számot, majd csatolni az igazolvány vagy útlevél fénymásolatát vagy fényképét. Meg kell adni a dokumentum számát is, a felhasználói név pedig az e-mail cím lesz, amit használunk. A jelszó megadása után regisztrálhatunk.
Ezután az e-mail címünkre érkezik egy levél, amin keresztül megerősíthetjük a megadott adatokat.
A regisztráció után, ha kiválasztjuk a digitális igazolás szolgáltatást, ki kell választanunk, hogy utazásra szándékozzuk-e használni. Ha igen, akkor a személyi szám mellett fel kell tüntetni az útlevél számát is. A szerb mellett angolul és kínaiul is feltüntethetők az adatok. A szükséges adatok bevitele után az igazolás megérkezik a megadott címre. A dokumentum használható számítógépen és mobiltelefonon keresztül is. A feltüntetett QR kódon keresztül az illetékes határrendészeti szervek leellenőrizhetik a védőoltásra és elvégzett tesztekre vonatkozó adatokat.
Az utazási irodák, és az idegenforgalmi szektorban dolgozók általában úgy látják, hogy a tömeges immunizáció és az igazolás a védőoltás felvételéről egy nagy előrelépés. Az emberek szeretnének utazni, megelégelték a korlátozásokat, és ezáltal újra lehetőségük lesz kimozdulni.
Emlékeztetőül: Szerbia 3000 dináros pénzügyi támogatást ad mindenkinek, aki május 31-ig felveszi legalább a védőoltás első adagját. Erre a lehetőségre június elsejétől 15-ig lehet majd jelentkezni, ugyanott és ugyanúgy, mint ahogy a 60 eurós támogatás esetében kellett. A nyugdíjasoknak és a szociális segélyre jogosultaknak nem kell külön jelentkezniük. A pénzösszeget június 12. és 20. között fogják átutalni. A vakcina fajtájától és a felvétel időpontjától függetlenül mindenki megkaphatja majd ezt a támogatást.

Már elérhető a digitális zöld igazolás Szerbiában.

Azért digitális, mert az interneten keresztül
kell rá jelentkezni.
Digitális zöld igazolást az kaphat,
aki felvette mind a 2 koronavírus elleni védőoltást.
Digitális zöld igazolást az kaphat,
aki valamilyen koronavírus tesztelést csináltatott.
A digitális zöld igazolást nem lehet hamisítani.
Sok ember azért igényli a digitális zöld igazolást,
mert könnyebb lehet vele a külföldre való utazás.
Megmutatjuk, hogyan kell igényelni
a digitális zöld igazolást.
Az euprava.gov.rs internetes oldalon
lehet igényelni a digitális zöld igazolást.
Először regisztrálni, vagyis be kell jelentkezni
az euprava.gov.rs internetes oldalra.
A regisztrációhoz ki kell tölteni az adatlapot.
Az adatlapon be kell írni a nevünket és
a személyi számunkat.
Az adatlaphoz csatolni kell az igazolvány
vagy az útlevél fénymásolatát vagy fényképét.
Az adatlapba be kell írni a felhasználói nevet.
A felhasználói név az e-mail cím lesz.
Jelszót is meg kell adni.
Ez után lehet jelentkezni a digitális zöld igazolásra.
A Digitalni zeleni sertifikat gombra kell kattintani.
Ez után a Pokreni uslugu, vagyis
a szolgáltatás indítása gombra kell kattintani.
Itt azt is ki kell választani, hogy utazás miatt
kell-e a digitális zöld igazolás.
Ha utazásra kell a zöld igazolás,
akkor a személyi szám mellett kell még
az útlevél szám is.
Ez után az e-mail címünkre érkezik 1 levél.
A levélben le kell ellenőrizni azokat
az adatokat, amiket beírtunk magunkról.
A digitális zöld igazolást fel lehet mutatni
számítógépen keresztül és telefonon keresztül is.

A szerb állam egyébként 3000 dináros
támogatást ad mindenkinek, aki
május 31-ig felveszi legalább a védőoltás
első adagját.
Erre a támogatásra június 1-jétől
június 15-ig lehet majd jelentkezni
az eUprava internetes oldalon.
A nyugdíjasoknak, és azoknak,
akik valamilyen szociális segélyt kapnak,
nem kell jelentkezni külön a 3000 dináros támogatásra.
A támogatást június 12 és június 20 között
fogják küldeni az embereknek,
akik felvették május 31-ig legalább az első adag
koronavírus elleni védőoltást.


Időben megkapják az oltást a babák, akik sóoldatot kaptak

Mától jelentkezhetnek azok a családok, akiknek újszülött gyermeke a tuberkulózis elleni védőoltás helyett sóoldatot kaptak.

Az újabb injekció felvételéhez a 011 2068-205-ös és a 011 2068-328-os telefonszámon lehet időpontot kérni. Idén szeptember 16-a és október 19-e között mintegy 600 csecsemő kapott tévesen fiziológiás oldatot tartalmazó oltást a tuberkulózis elleni vakcina helyett Belgrádban. Danica Grujičić egészségügyi miniszter azt mondta, nem kell aggódni, a babák biztonságban vannak, hiszen ezt a védőoltást az első 12 hónapban kell felvenni.

Mától jelentkezhetnek azok a családok, akiknek újszülött gyermeke a tuberkolózis elleni védőoltás helyett sóoldatot kaptak.

Ma október 28-a, péntek van.
A tuberkolózis 1 baktérium okozta betegség.
Fontos, hogy minden újszülött megkapja
a tuberkolózis elleni védőoltást.
Az újabb védőoltás felvételéhez
a 011 2068-205-ös
és a 011 2068-328-os telefonszámon
lehet időpontot kérni a családoknak,
akiknek újszülött gyermeke sóoldatot kapott
a tuberkolózis elleni védőoltás helyett.
Idén szeptember 16-a és október 19-e között
körülbelül 600 csecsemő kapott tévesen
sóoldatot tartalmazó oltást
a tuberkolózis elleni vakcina helyett Belgrádban.
Belgrád Szerbia fővárosa.
A szerb egészségügyi miniszter azt mondta,
nem kell aggódniuk a családoknak,
a babák biztonságban vannak.
Az egészségügyi miniszter azt is elmondta,
hogy a tuberkolózis elleni védőoltást
az első 12 hónapban kell, hogy megkapják a gyermekek.
A szerb egészségügyi minisztert
Danica Grujičićnak hívják.


Elektronikusan is be lehet iratkozni a középiskolákba

Idén először lehet teljes mértékben elektronikus módon beiratkozni a szerbiai középiskolákba.

A szolgáltatás július 8-án és 9-én lesz elérhető az e-uprava oldalán minden középiskolába és gimnáziumba iratkozó diák számára. Kivételt képeznek a zene-, a balett-, a speciális- és magániskolák.
Az elektronikus beiratkozásnak köszönhetően a gyerekeknek és a szülőknek nem kell személyesen bemenniük a tanintézményekbe. Ennek ellenére idén még van lehetőség arra is, hogy a diákok személyesen jelentkezzenek.
Ami a zene, a balett és a speciális iskolákat illeti, a beiratkozásra június 29-én kerül sor. Ezeknél az intézményeknél a szülőknek kell felkeresniük az iskolákat, hogy tájékozódjanak az iratkozás feltételeiről.

Idén elektronikusan is be lehet iratkozni a középiskolákba Szerbiában.

Idén 2020 van.
Elektronikusan azt jelenti,
hogy az interneten keresztül.
Július 8-án és 9-én
lehet beiratkozni
interneten keresztül
a szerbiai középiskolákba.
Az e-uprava internetes oldalon
lehet jelentkezni majd
a középiskolákba
és a gimnáziumokba.
Az elektronikus
beiratkozásnak köszönhetően
a tanulóknak és
a szülőknek sem kell
bemenni az iskolába
az iratkozás idején.
Aki nem tud
interneten keresztül
beiratkozni a középiskolába,
az el tud menni
a kiválasztott középiskolába is
beiratkozni.
Nem lehet beiratkozni
interneten keresztül
a szerbiai zene, balett,
speciális és magániskolákba.
Június 29-én lehet
beiratkozni a zene, a balett
és a speciális iskolákba.
Ezekbe az iskolákba
a szülőknek kell
bemenniük még több
információt kérni
a beiratkozásról.


Könyvcsomagot kaptak az oromhegyesi negyedikesek

1 297 könyvcsomagot ajándékoz a Magyar Nemzeti Tanács azoknak az általános iskolás tanulóknak, akik az idei tanévben fejezték be a negyedik osztályt. Oromhegyesen a tanévzárón osztották ki az ajándékot.

Évzáró ünnepséget tartottak az oromhegyesi Arany János Általános Iskolában. A fiatalok alkalmi műsorral készültek, majd a negyedik osztályos tanulók 5 000 dinár értékű könyvcsomagban részesültek. A csomag elsősorban házi olvasmányokat tartalmaz.
Hubai Olivér, negyedikes: „Nagyon örültem, hogy kaptunk egy könyvcsomagot, kimondottan szeretek olvasni. Kedvenceim a kalandregények."
25 önkormányzat 70 általános iskolájában osztanak könyvcsomagot a Magyar Nemzeti Tanács jóvoltából. Emellett a többi korosztály is számíthat az MNT támogatására.
Fremond Árpád, az MNT elnöke: „A Magyar Nemzeti Tanács ebben az évben is teljes tanszercsomagot fog ajándékozni minden egyes elsősnek, aki magyar nyelven kezdi meg tanulmányait Vajdaság-szerte. Fontos az, hogy az általános iskola negyedik osztálya után, amikor felsőbe mennek, ahol szintén egy korszak lezárul, amikor alsóból felsőbe mennek a gyerekek, hogy ezt valamilyen formában megünnepeljük."
Az MNT elnöke hozzátette, hogy a következő tanévtől a nyolcadik osztályt végző tanulók is számíthatnak majd ajándék könyvcsomagra.

Könyvcsomagot kaptak az oromhegyesi tanulók

Könyvcsomagot kaptak az oromhegyesi Arany János Általános Iskola negyedikes tanulói.

Összesen 1 297 könyvcsomagot kaptak
az oromhegyesi negyedikesek.
A Magyar Nemzeti Tanács ajándékozta a könyvcsomagokat.
Oromhegyesen a tanévzárón osztották ki
a könyvcsomagot azoknak a tanulóknak,
akik az idei tanévben fejezték a negyedik osztályt.
A könyvcsomagok 5 ezer dinár értékűek.
A csomagban főleg házi olvasmányok vannak.
A fiatalok nagyon örültek a könyvcsomagnak.
A Magyar Nemzeti Tanács összesen
70 általános iskolában oszt ki könyvcsomagot.
A Magyar Nemzeti Tanács ebben az évben is
teljes tanszercsomagot fog ajándékozni
minden elsősnek, aki magyar nyelven
kezdi meg tanulmányait Vajdaság területén.
A következő tanévtől a nyolcadik osztályt végző tanulók is
számíthatnak majd ajándék könyvcsomagra.


Krisztus feltámadt! Valóban feltámadt!

Húsvét van, a kereszténység legnagyobb ünnepe.

Az Újszövetség szerint Jézus – pénteki keresztre feszítése után – a harmadik napon, vasárnap feltámadt. Kereszthalálával nem szabadította meg a világot a szenvedéstől, de megváltotta minden ember bűnét, feltámadásával pedig győzelmet aratott a halál felett. A valláson kívül húsvét a tavaszvárás, a tavasz eljövetelének ünnepe is, amelyet a húsvéti nyúl és a húsvéti tojás szimbolizál.
Húsvétvasárnap ünnepi szentmiséket mutatnak be minden templomban, és hirdetik, hogy Krisztus "feltámadt, valóban feltámadt", Isten irgalmas szeretete győzött a bűn és a halál felett.
Német László, a belgrádi főegyházmegye érseke úgy fogalmazott: Arra vagyunk hivatottak, hogy megéljük Jézus szeretetét, és ezt a szeretetet megosszuk másokkal is. Krisztus meghalt értünk a kereszten. Ami elmúlt, azon már nem tudunk változtatni, de hatással tudunk lenni a jelenünkre és a jövőnkre.
Húsvétot ezen a napon a katolikusok, a protestánsok, az anglikán egyház tagjai, néhány pravoszláv templomban, valamint több kisebb vallási gyülekezet tagjai ünneplik.

Húsvét van, Krisztus feltámadt

Ma húsvét van, a kereszténység legnagyobb ünnepe.

Ma április 9-e, vasárnap van.
Jézus a pénteki keresztre feszítése után
a harmadik napon, vasárnap feltámadt.
Kereszthalálával nem szabadította meg a világot
a szenvedéstől, de megváltotta minden ember bűnét.
Jézus feltámadásával győzött a halál felett.
Húsvét még a tavaszvárás,
a tavasz eljövetelének az ünnepe is.
A húsvét jelképe a húsvéti nyúl és a húsvéti tojás is.
Húsvétvasárnap ünnepi szentmiséket tartanak
minden templomban.
A szentmiséken hirdetik,
hogy Krisztus "feltámadt, valóban feltámadt",
Isten irgalmas szeretete győzött a bűn és a halál felett.


Szúnyogirtás Zentán, Magyarkanizsán, Törökbecsén és Törökkanizsán

Szúnyogirtást végeznek július elseje és 16-a között Zentán, Magyarkanizsán, Törökbecsén és Törökkanizsán.

Az Újvidéki Ciklonizacija Közvállalat felhívja a méhészek figyelmét, hogy a kombinált szúnyogirtás során alkalmazott szerek hatóanyagai mérgezőek a méhek számára is, ezért arra kérik őket, zárják be a kaptárakat vagy helyezzék őket legalább 5 kilométerrel távolabb a kezelt területektől. A vegyszer hatása 3 napig tart.

Szúnyogirtás lesz július 1-je és július 16-a között több vajdasági községben.

Július 1-je csütörtök lesz.
Zentán, Magyarkanizsán, Törökbecsén
és Törökkanizsán lesz szúnyogirtás.
Felhívják a méhészek figyelmét, hogy
a szúnyogirtás idején használt szerek
mérgezőek a méhek számára is.
Ez miatt jobb, ha a méhészek bezárják
a kaptárakat a szúnyogirtás idején.
Kaptár olyan doboz, amelyben a méhek élnek.
Jobb, ha a méhészek a kaptárakat
legalább 5 kilométerrel távolabb helyezik
a szúnyogirtás helyétől.
A szúnyogirtáskor használt szerek hatása 3 napig tart.


Brnabić: Nincs elég beoltott a kollektív immunitáshoz

A szerbiai egészségügyi rendszer iránti bizalom 12 százalékkal nőtt az utóbbi időben.

Nincs elég ember beoltva a koronavírus elleni védőoltással ahhoz, hogy kollektív immunitásról beszélhessünk Szerbiában - hívta fel a figyelmet Ana Brnabić azon a panelbeszélgetésen, amelyet a Változás éve - Egészség, járvány, tanulságok elnevezéssel szerveztek meg. A szerb miniszterelnök hozzátette, a járvány még nem ért véget, újabb és újabb kihívásokkal kell szembenéznünk, és nem szabad még mentálisan ellazulnunk.
Egy egészségügyi kutatás szerint a szerbiai egészségügyi rendszer iránti bizalom 12 százalékkal nőtt az utóbbi időben. Brnabić kiemelte, sok fejlesztés megvalósult az egészségügy tekintetében: két covid-kórházat felépítettek, egy kórház jelenleg is épül, továbbá több egészségügyi dolgozót foglalkoztatnak és korszerű felszerelésekkel is gazdagodtak az intézmények.

Ana Brnabić szerint nincs elég ember beoltva a koronavírus elleni vakcinával Szerbiában.

Ana Brnabić a szerb miniszterelnök.
A miniszterelnök elmondta,
hogy több beoltott ember kell ahhoz,
hogy létrejöjjön a kollektív immunitás az országban.
Kollektív immunitás a koronavírus elleni
védettséget jelenti az emberek számára.
Akkor jöhet létre a kollektív immunitás,
ha nagyon sok ember felveszi a koronavírus elleni védőoltást.
A szerb miniszterelnök elmondta, hogy
a járványnak még nincs vége.
Egy egészségügyi kutatás kimutatta, hogy
Szerbiában az emberek bizalma megnövekedett
az egészségügyi rendszer iránt az utóbbi időben.
Ana Brnabić elmondta, hogy sok fejlesztés
jött létre az egészségügyben, az utóbbi időben.
Fejlesztés volt például a 2 covid-kórház megépítése,
új eszközök vásárlása a kórházaknak, és
több egészségügyi dolgozó foglalkoztatása.
A koronavírust más néven Covid 19-nek hívják.
Egészségügyi dolgozó például az orvos, a nővér, az ápoló.


Június 14-től három határátkelő tér vissza a megszokott munkaidőre

Jövő hétfőtől a Horgos-Röszke és a Kelebia-Tompa határátkelők mellett, a Bajmok-Bácsalmás, Királyhalom-Ásotthalom és a Gyála-Tiszasziget határátkelők is a korábbi, rendes munkaidő szerint tartanak majd nyitva.

Június 14-től újra a régi, megszokott munkaidő szerint dolgozik majd három határátlépő Szerbia és Magyarország között - erről tájékoztat közösségi oldalán Pásztor István.
A VMSZ elnöke elmondta, hogy ezek a Bajmok-Bácsalmás, Királyhalom-Ásotthalom és a Gyála-Tiszasziget határátkelők. Reméljük, hogy a többi is hamarosan újranyit - tette hozzá a politikus.
Pásztor István ma reggel egyébként a Szabadkai Magyar Rádióban arról beszélt, hogy elfogadhatatlan és megalázó az, ami a szerb-magyar határátkelőkön tapasztalható.

Június 14-től újra megszokott munkaidővel dolgozik 3 határátkelőhely

Június 14-től újra a régi, megszokott munkaidővel fog dolgozni 3 határátkelőhely.

Szerbia és Magyarország között fog újra
a régi munkaidővel dolgozni 3 határátkelőhely.
Ez a 3 határátkelőhely
a Bajmok-Bácsalmás,
a Királyhalom-Ásotthalom és
a Gyála-Tiszasziget határátkelők.
A jó hírt Pásztor István írta le Facebook oldalán.
Pásztor István a VMSZ elnöke.
A VMSZ 1 politikai párt.
A VMSZ a Vajdasági Magyar Szövetség rövidítése.
Pásztor István azt is írta, hogy reméli,
nemsokára a többi határátkelőhely is újra fog nyitni.


A jegyárakról és jegytípusokról, valamint a nyitvatartási időről a vendégek az Adica internetes oldalán, a www.adica.rs-en találnak bővebb tájékoztatót.

Juhász Tibor, az Adica Üdültetési Közvállalat igazgatója: „A strandfürdő területe közel 5 hektár, 3 medence található, az olimpiai méretű medence, egy nyugdíjas medence, vagyis csúszdás medence és a gyerekek medencéje. Emellett természetesen 3 vendéglő is várja a vendégeket, ahol napi menüt, vagy akár lángost vagy egyebeket lehet vásárolni. Illetve meg kell, hogy említsem, ahogyan az iskolának vége lesz, június végétől, július elejétől indítjuk a már hagyományos úszóiskolát is.”

Június 10-én nyílik meg az adai strandfürdő

Június 10-én nyitja meg kapuit az adai strandfürdő.

Június 10-e péntek lesz.
Az adai strandfürdő területe nagyon nagy.
A strandfürdőben 3 medence található.
Van olimpiai méretű medence,
a nyugdíjas medence, csúszdás medence
és a gyerekek számára 1 medence.
Az adai strandfürdő területén
3 vendéglő is várja a látogatókat.
A vendéglőkben napi menüt, lángost
vagy más finomságot lehet vásárolni.
Az adai strandfürdőben június végétől
július elejétől indul az úszóiskola is
a gyerekek számára.
A jegyárakról és a jegytípusokról
a vendégek a következő internetes oldalon
olvashatnak még több információt:
www.adica.rs
Ezen az internetes oldalon található meg
az adai strandfürdő nyitvatartási ideje is.


Online oktatás helyett hosszabb őszi szünet

Hosszabb legyen az őszi szünet, de ne legyen online oktatás.

Ezt javasolja ülése után az illetékes minisztérium által összehívott szakcsoport. A döntés a köztársasági válságstáb kezében van, amely a bejelentések szerint holnap ül össze. Egyelőre nincs határozat arról sem, hogy a november elejére tervezett iskolaszüneti napokat mennyivel toldanák meg. Az eredeti ötlet szerint november 11-én és 12-én nem kellett volna a gyerekeknek iskolába menni, ezt a kétnapos szünetet hosszabbíthatják meg most.
Később Zlatibor Lončar egészségügyi miniszter is megszólalt a témában. Ő már azt nyilatkozta, vélhetően meghosszabbítják a november 11-e és 14-e közötti tanítási szünetet a szerbiai iskolákban. Úgy fogalmazott, hogy az eredetileg tervezett szünetet 9 naposra növelik. Ezzel a lépéssel tervezik megszakítani a koronavírus-járvány terjedését az oktatási intézményekben - mondta a tárcavezető.

Távoktatás helyett hosszabb őszi szünet

Hosszabb legyen az őszi szünet, de ne legyen távoktatás az iskolákban.

Ezt tanácsolja az oktatási miniszter által összehívott szakcsoport.
A szerb oktatási minisztert Branko Ružićnak hívják.
Távoktatás otthon, az interneten keresztül történik.
Információk szerint a hosszabb őszi szünet bevezetéséről
ma dönt a szerbiai válságstáb.
Ma október 29-e, péntek van.
Eredetileg november 11-én és november 12-én
nem kellett volna a gyerekeknek iskolába menni.
Ezt a 2 napos szünetet hosszabbíthatják meg.
Várhatóan a 2 napos szünet helyett
9 napos őszi szünet lesz a szerbiai iskolákban.
A hosszabb szünet azért kell,
hogy kevesebb koronavírusos beteg legyen
a szerbiai iskolákban.


Tette közzé közösségi oldalán dr. Pásztor Bálint, a VMSZ megbízott elnöke.

Visszaadtuk teljes szecessziós szépségét, így eredeti fényében tündököl a királyhalmi vasútállomás épülete - tette közzé közösségi oldalán dr. Pásztor Bálint. A VMSZ megbízott elnöke azt írta, hogy a településről mindössze 84 dinárért vonattal utazhatunk Szabadkára a napi 5 járat bármelyikén. A bejegyzést úgy folytatja: Hab a tortán, hogy útközben büszkén gyönyörködhetünk épített örökségünk gazdagságában.
Érdemes mielőbb kipróbálni: időseknek, családosoknak és fiataloknak is kiváló program! - áll dr. Pásztor Bálint bejegyzésében.

Királyhalomról 84 dinárért utazhatunk vonattal Szabadkára.

Ezt a hírt dr. Pásztor Bálint írta meg Facebook oldalán.
Dr. Pásztor Bálint a Vajdasági Magyar Szövetség megbízott elnöke.
Dr. Pásztor Bálint arról is írt, hogy
a királyhalmi vasútállomás épületét sikerült
az eredeti szépségében felújítani.
Királyhalomról 84 dinárért lehet vonattal utazni Szabadkára
a napi 5 járat bármelyikén.
Az utazás közben gyönyörködni lehet a szép épületekben is.
Dr. Pásztor Bálint arra biztat mindenkit,
időseket, családokat és fiatalokat is,
hogy érdemes minél előbb kipróbálni az utazást vonattal.


Hétvégén is felvehető a vakcina Szabadkán

A hétvégén is zajlik a koronavírus elleni védőoltás beadása Szabadkán. Jelenleg két gyártó vakcinája érhető el: a Sinopharmé és a Pfizeré.

A szabadkai központi oltóponton, az Új Városházán előzetes jelentkezés nélkül felvehető az első oltás, valamint a harmadik emlékeztető dózis is. A harmadik oltást azok vehetik fel, akik esetében eltelt hat hónap a második vakcina felvétele óta. A hétvégén az oltópont 8-tól 14 óráig működik.
Az illetékesek arra is felhívják a figyelmet, hogy akik a koronavírus tüneteit észlelik magukon, a Harambašić utcai rendelőt keressék fel. Ez a rendelő mindennap 7-től 22 óráig működik.

A hétvégén is fel lehet venni a koronavírus elleni védőoltást Szabadkán.

A hétvége szombat és vasárnap.
Ma október 2-a, szombat van.
Holnap október 3-a, vasárnap lesz.
Jelenleg a Sinopharm és a Pfizer nevű
védőoltást lehet felvenni Szabadkán.
A szabadkai Új Városházán előzetes
bejelentkezés nélkül fel lehet venni
az első védőoltást és a harmadik
adag védőoltást is.
A harmadik adag koronavírus elleni vakcinát
azok vehetik fel, akiknél 6 hónap elmúlt
a második védőoltás felvétele óta.
A hétvégén az Új Városházán lévő oltópont
reggel 8 órától délután 2 óráig dolgozik.
Az orvosok arra kérik a lakosokat,
hogy ha úgy érzik, hogy koronavírusosak,
akkor a Harambašić utcai rendelőt keressék fel.
Ez a rendelő mindennap reggel 7 órától
este 10 óráig működik.
A koronavírus tünete például
a magas láz, a köhögés, a tüsszögés.


300 ezer dináros támogatás az első gyermek után?

Növelnék az első gyermek után járó egyszeri támogatás összegét Szerbiában.

Erről beszélt ma a Szerbiai Rádió és Televízió vendégeként Slavica Đukić Dejanović. A népesedési politikus elmondta, az elképzelésük szerint az első gyermek után járó összeg akár 300 ezer dinár is lehetne. A második gyermek után pedig 5 éven keresztül járna havonta 10 ezer dinár - magyarázta a miniszter. További újítás lenne még, hogy az ötödik gyermek 10 éves koráig kapna a család havi 18 ezer dinárt. A beszélgetésben ugyan nem hangzott el, hogy konkrétan ezek a javaslatok mikortól lépnének hatályba, de a tárcavezető úgy fogalmazott még az idén sor kerülhet az emelésre. Jelenleg az első gyermek után 100 ezer dinár támogatást kapnak a szülők Szerbiában.

Támogatás növelése az 1. gyermek után

Növelni akarják az 1. gyermek után járó támogatást
Szerbiában.

Az 1. gyermek után járó
pénzbeli támogatás összegét
akarják növelni Szerbiában.
Az 1. gyermek után járó
támogatás egyszeri pénzjutalom.
Újítás lenne, hogy 300.000 dináros
egyszeri pénzjutalmat kapnának
a szülők az 1. gyermek után.
Újítás lenne, hogy a 2. gyermek után 5 évig
havi 10.000 dináros pénzjutalmat
kapnának a szülők.
Újítás lenne, hogy az 5. gyermek
10 éves koráig a család
havi 18.000 dináros pénzjutalmat kapna.
Ezek az újítások még csak tervek.
Nem lehet tudni, hogy mikor lesznek
bevezetve ezek az újítások Szerbiában.
Most még a családok
az 1. gyermek után
100.000 dináros egyszeri pénzjutalmat kapnak.


Hiány van szinte minden vércsoportból Szerbiában

A szakemberek figyelmeztetnek, a nyári szabadságok miatt megcsappant azok száma, akik vért adnak.

A Szerbiai Vérátömlesztő Intézet minden véradót arra kér, éljen a lehetőséggel.
Leszögezik, a koronavírus elleni oltás nem befolyásolja jelentősen a véradás menetét: a Pfizer és a Sinopharm oltását felvevő személyek korlátozások nélkül adhatnak vért, míg az AstraZeneca és a Szputnyik V készítménnyel vakcináltak az oltás után két héttel élhetnek a lehetőséggel.
Arról, hogy Vajdaság területén hol van lehetőség önkéntes véradásra, a budidavalackrvi.com oldalon lehet tájékozódni.

A szakemberek figyelmeztetnek, hogy a nyári szabadságok miatt nagyon kevés ember ad vért.

A Szerbiai Vérátömlesztő Intézet
arra kéri az embereket, hogy adjanak vért.
A véradás nagyon fontos dolog.
Véradással más emberek életét menthetjük meg.
Vért minden egészséges felnőtt tud adni.
Felnőtt az, aki betöltötte a 18. életévét.
Szerbiában szinte minden vércsoportból hiány van.
A szakemberek felhívják a véradók figyelmét,
hogy a koronavírus elleni védőoltások felvétele
nem jelenti azt, hogy az ember nem adhat vért.
Például akik a Pfizer vagy a Sinopharm oltást vették fel,
azok korlátozások nélkül adhatnak vért.
Azok, akik az AstraZeneca vagy a Szputnyik V
védőoltást vették fel, azok az oltás után
2 héttel adhatnak vért.
Arról, hogy Vajdaság területén hol lehet önkéntesen vért adni,
a következő internetes oldalon lehet olvasni:
budidavalackrvi.com


150 éves a szabadkai Szebenyi-kereszt

A feszület a Sándor városrészben található. A keresztet 1873-ban emeltette Szebenyi Vencel és Molnár Teréz.

Akkoriban még nem volt templom ebben a városrészben, a keresztény hit hirdetése azonban már akkor fontos volt a Szebenyi családnak. A leszármazottak elmondták, a közelben később épült templomban a Szebenyi családnak köszönhetően kezdtek el magyar nyelvű szentmiséket tartani. A kereszt egyébként az évek alatt megrongálódott, amit 2000-ben újítottak fel az utódok.
Szebenyi János: „A kereszt nagyon nehezen került ide. Úgy mondták, hogy hat ökörrel hozták akkor az alapot. Nem volt templom akkoriban itt, ez volt itt mögöttünk valamikor a templom. Anyuék katolikusok voltak, ezért csináltattak ide egy keresztet. Nagy ünneplést csináltak, azt mondják, legalább kétszáz vendég volt.”

150 éves a szabadkai Szebenyi-kereszt

A 150 éves Szebenyi-kereszt Szabadkán, a Sándor városrészben található.

A keresztet 150 évvel ezelőtt emeltette
Szebenyi Vencel és Molnár Teréz.
150 évvel ezelőtt még nem volt templom
a sándori városrészben.
A Szebenyi családnak már akkor is fontos volt
a keresztény hit hirdetése.
A később épült templomban
a Szebenyi családnak köszönhetően kezdtek el
magyar nyelvű szentmiséket tartani.
A Szebenyi-kereszt az évek során megrongálódott.
A Szebenyi család rokonai 2000-ben újították fel a keresztet.
A 150 éves keresztnél tegnap szentmisét tartottak.
Tegnap szeptember 9-e, szombat volt.


Elkezdődött az orosz vakcina szerbiai gyártása

Elkezdték gyártani a Szputnyik V koronavírus elleni oltóanyagot a belgrádi Torlak Intézetben.

Nenad Popović innovációért felelős miniszter elmondta, az első fázisban 4 millió vakcinát fognak előállítani. Marijan Ivanuša, az Egészségügyi Világszervezet szerbiai vezetője kiemelte, jelenleg kedvező a járványügyi helyzet Szerbiában, ám az év második felében az új vírusmutációk miatt új hullámra lehet számítani. A kutatások bebizonyították, hogy a vakcinák az új variánsok ellen is védenek - mondja a szakember.

Elkezdődött az orosz vakcina gyártása Szerbiában

Elkezdték gyártani az orosz Szputnyik V koronavírus elleni védőoltást Szerbiában.

A belgrádi Torlak Intézetben kezdték el
gyártani az orosz védőoltást.
Belgrád Szerbia fővárosa.
4 millió orosz vakcinát
terveznek egyelőre előállítani Szerbiában.
Az orvosok szerint jelenleg
jó a járványügyi helyzet Szerbiában.
Ez azt jelenti, hogy kevesebb a koronavírusos
beteg az országban.
Ősztől azonban lehet, hogy újra
növekedni fog a koronavírusos betegek száma.
Az orvosok szerint a koronavírus elleni védőoltások
megvédenek a koronavírus ellen.


Hosszabb szabadság, több gyerek?

Három hónappal meghosszabbítják a szülési szabadságot Szerbiában. Az új törvény várhatóan jövő év közepén lép érvénybe. Eszerint az első gyermek után 15, a második után pedig 18 hónap szülési szabadság jár az édesanyának.

Darija Kisić Tepavčević, szerb családügyi és demográfiai miniszter a szerb közmédiának azt mondta, ez jó hír lehet a szülőknek, hiszen több időt tudnak a gyerekeikkel és a családjukkal foglalkozni.
A miniszter kiemelte, hogy korábban a harmadik és a negyedik gyerek után 24 hónapra hosszabbították meg a szülési szabadságot, és hangsúlyozta, ezzel a törvénnyel Szerbia ismét bebizonyítja, hogy gazdaságilag stabil és erős.
A gyermekvállalást serkentő intézkedésekre egyébként nagy szükség van Szerbiában, a friss népszámlálási adatok ugyanis azt mutatják, 11 év alatt félmillióval csökkent a lakosok száma.

Hosszabb szülési szabadság a jövő évtől

Jövő évtől 3 hónappal meghosszabbítják a szülési szabadságot Szerbiában.

Az új törvény várhatóan jövő év júniusától lesz érvényes.
Jövő év 2023-ban lesz.
Az új törvény szerint az első gyermek után
15 hónap szülési szabadság jár majd az anyukáknak.
A második gyermek után pedig
18 hónap szülési szabadság jár majd az édesanyáknak.
Ez jó hír lehet a szülők számára,
mert így több időt tudnak a gyerekeikkel
és a családjukkal foglalkozni.
Korábban a harmadik és a negyedik gyerek után
24 hónapra hosszabbították meg
a szülési szabadságot az édesanyák számára.
A családtámogatásokra nagy szükség van
az országban, mert az adatok azt mutatják,
hogy évről évre egyre kevesebb a lakos Szerbiában.


Javul a járványügyi helyzet

Ez már a koronavírus lecsengése - nyilatkozta dr. Predrag Kon járványügyi szakértő, a szerbiai válságstáb tagja a Tanjugnak.

Kon szerint örömteli, hogy majd egy héttel a választások után nem emelkedett a napi regisztrált fertőzésszám. Ez nyilvánvalóvá teszi, hogy a vírusnak mára már közel sincs olyan potenciálja, mint korábban, ugyanakkor a közelgő katolikus és ortodox húsvéti ünnepek miatt továbbra is figyelni kell a napi adatokat - tette hozzá Kon. Szavai szerint még mindig nem érdemes könnyelműen kezelni a koronavírust, mivel továbbra is négy számjegyű az újonnan regisztrált fertőzöttek száma naponta.

Javul a járványügyi helyzet

Dr. Predrag Kon szerint
ez már a koronavírus-járvány végét jelentheti.
Dr. Predrag Kon 1 szerb járványügyi orvos.
Kon szerint jó hír, hogy 1 héttel
a választások után nem emelkedett
a koronavírusos betegek száma naponta.
Kon szerint ez azt jelenti,
hogy a koronavírusnak már nincs olyan ereje,
mint korábban volt.
Dr. Predrag Kon elmondta, a közelgő
katolikus és pravoszláv húsvéti ünnepek miatt
továbbra is ajánlott betartani
a koronavírus elleni óvintézkedéseket.
Ilyen óvintézkedés például
a maszk viselete és a távolságtartás.
Ezek az óvintézkedések már nem kötelezőek,
de a járványügyi orvos szerint
ajánlott betartani őket.


700 ezer szépkorú igényelte a nyugdíjaskártyát

Immár 700 ezer nyugdíjas igényelte a kedvezményeket biztosító nyugdíjaskártyát - jelentette be a szerb pénzügyminiszter.

Siniša Mali hangsúlyozta, a kedvezményeket a szépkorúak október elsejétől vehetik majd igénybe. Szavai szerint, csaknem 350 vállalat jelentkezett, hogy partnerként szeretne részt venni a programban. Minden nyugdíjas megkapja október elejéig a saját kártyáját. Jelentkezni a Köztársasági Nyugdíj- és Rokkantbiztosítási Alap kirendeltségeiben, valamint a zpk.trezor.gov.rs oldalon, továbbá a postahivatalokban lehet.

700 ezer nyugdíjas jelentkezett a nyugdíjaskártyára

Eddig 700 ezer nyugdíjas jelentkezett a nyugdíjas kártyára Szerbiában.

A nyugdíjas kártyákkal különböző
kedvezményekhez jutnak majd
a szerbiai nyugdíjasok.
A nyugdíjas kártyákat október 1-jétől használhatják majd
a szerbiai nyugdíjasok.
Már 350 vállalat jelentkezett a programra.
Minden nyugdíjas megkapja október elejéig a saját kártyáját.
Jelentkezni a Köztársasági Nyugdíj-
és Rokkantbiztosítási Alap kirendeltségeiben
vagy a zpk.trezor.gov.rs internetes oldalon lehet.
A postákon is lehet jelentkezni a nyugdíjas kártyára.
Azok a vállalatok, amelyek részt vesznek a programban,
kedvezményesen adják majd a termékeiket
vagy a szolgáltatásaikat a nyugdíjas kártyával rendelkező nyugdíjasoknak.


Megtiltanák, hogy kamion kamiont előzzön autópályán

Kezdeményezte a tehergépkocsik előzési tilalmát az autópályán Tomislav Momirović.

A szerb építésügyi, közlekedési és infrastrukturális miniszter elmondta, mindezt a forgalom gyorsítása és a biztonság javítása érdekében irányoznák elő.
A gyakorlatban az új szabályozás megtiltaná azt, hogy tehergépkocsi tehergépkocsit előzzön.
Szerbiában jelenleg nincs törvényes szabályozás, illetve korlátozás a tehergépjárművek előzésére vonatkozóan. Kivételt képeznek azok a helyek, ahol ezt kifejezetten tiltják a kihelyezett útjelzők.

Megtiltanák, hogy kamion előzzön kamiont a szerbiai autópályákon.

Tomislav Momirović szerint fontos lenne
megtiltani, hogy kamion előzzön kamiont az autópályán.
Így gyorsabb lenne a forgalom
és nagyobb biztonság lenne az autópályákon.
Tomislav Momirović szerb építésügyi,
közlekedési miniszter.
Az új szabályozás megtiltaná azt,
hogy kamion előzzön kamiont.
Szerbiában jelenleg nincs olyan törvény,
ami szabályozza a kamionok előzését.
Vannak olyan kihelyezett táblák
egyes útszakaszokon amik tiltják,
hogy kamion előzzön kamiont.
Ilyen tábla azonban nincs minden autópályán kihelyezve.


Cipősdoboz gyűjtési akciót szerveznek kupuszinai fiatalok

Egyebek mellett játék, tisztálkodási szer, édesség, ruha, könyv is bekerülhet a dobozba.

A csomagokat december 3-ig tudják leadni a jó szándékú adakozók a bácskertesi helyi közösség épületében. Az akcióhoz ebben az évben is csatlakozott a doroszlói DISz Ifjúsági Szervezet. A helyiektől beérkezett ajándékcsomagokat a szervezet irodájában lehet leadni december 3-ig, 10 és 14 óra között. Arra kérik az ajándékozókat, hogy a csomag tetejét ne zárják le, hogy az ellenőrző ponton át tudják nézni annak érdekében, hogy mindenki egyforma értékű ajándékot kaphasson.

Cipősdoboz-akció Kupuszinán

Cipősdoboz gyűjtési akciót szerveznek a kupuszinai fiatalok.
Kupuszina 1 falu Vajdaságban.
Kupuszina magyarul Bácskertes.
A jó szándékú emberek a cipősdobozokba
játékokat, tisztálkodási szereket,
édességeket, ruhákat és könyveket is rakhatnak.
A cipősdobozokat szegény sorsú gyerekek
kapják majd el karácsonykor.
A csomagokat december 3-ig lehet leadni
a bácskertesi helyi közösség épületében.
December 3-a péntek lesz.
A cipősdoboz akció szervezésében idén is
részt vesz a doroszlói DISz Ifjúsági Szervezet.
A doroszlói lakosok az ajándékcsomagokat
a szervezet irodájában tudják leadni
december 3-ig délelőtt 10 órától délután 2 óráig.
A szervezők arra kérik az ajándékozókat,
hogy a csomagok tetejét ne zárják le.
Ez azért kell, hogy a szervezők át tudják nézni
az ajándékokat, hogy minden gyerek
egyforma értékű ajándékot kaphasson.


Készen állnak a védettségi igazolványok Szerbiában

A vendéglátóipari egységek tulajdonosai máris kérhetik ezeket, nem kell megvárniuk a kormánydöntést.

Zlatibor Lončar szerb egészségügyi miniszter bejelentette: készen állnak a védettségi igazolványok Szerbiában. A tárcavezető Nišben arról beszélt, hogy amennyiben van rá lehetőségük, a vendéglátóipari egységek tulajdonosai máris kérhetik ezeket, nem kell megvárniuk az erről szóló kormánydöntést, hiszen az emberek egészségének megóvásáról van szó. Zlatibor Lončar niši körútja során elmondta továbbá, a védettségi igazolványok alkalmazásáról szóló hivatalos döntésről még egyeztetnek, igyekeznek megtalálni a legjobb megoldást.
Védettségi igazolványhoz köti az előadásokon való részvételt, valamint más tevékenységeket is a Belgrádi Egyetem Orvostudományi Kara. A határozatban az olvasható, hogy a szeptember 23-án meghozott döntés értelmében az oktatás mellett az egyéb, tantermen kívüli foglalkozásokon is védettségi igazolványhoz kötött a részvétel.

Készen vannak a védettségi igazolványok Szerbiában

Már készen vannak a védettségi igazolványok Szerbiában.

Ezt Zlatibor Lončar,
a szerb egészségügyi miniszter jelentette be.
A védettségi igazolvány azt mutatja,
hogy az ember felvette a koronavírus elleni
védőoltást.
A védettségi igazolvány azt mutatja,
hogy az ember volt már koronavírusos beteg.
A vendéglátóipari egységek tulajdonosai
már kérhetik a vendégektől a védettségi igazolványokat.
Vendéglátóipari egység például
az étterem, a kávézó, a pizzéria, a szórakozóhely.
Zlatibor Lončar szerint a védettségi igazolványok
bevezetésével megakadályoznák,
hogy még több koronavírusos beteg legyen
az országban.
A Belgrádi Egyetem Orvostudományi Karán
már kötelezővé tették a tanulóknak és a tanároknak is
a védettségi igazolványok felmutatását.
Belgrád Szerbia fővárosa.


Vitamincsomagot kapnak a szerbiai nyugdíjasok

Hamarosan ingyen juthatnak vitaminhoz a szerbiai nyugdíjasok - tájékoztat a Kurir. A szerb kormány várhatóan 2-3 hónapig biztosítja majd a C és D vitamint, valamint a cinket tartalmazó csomagokat.
A lap szerint a cél a koronavírus által leginkább veszélyeztetett idősebb lakosság immunitásának támogatása. A döntés Aleksandar Vučić szerb államfő kezdeményezésére született.

Vitamincsomagot kapnak a nyugdíjasok

Vitamincsomagot fognak kapni a szerbiai nyugdíjasok.

A tervek szerint
2-3 hónapig fogják
kapni a vitamincsomagot
a szerbiai nyugdíjasok.
A vitamincsomagban
C-vitamin, D-vitamin
és cink lesz.
A szerbiai nyugdíjasok
ingyen kapják majd
a vitamincsomagot.
Azért fogják kapni
a nyugdíjasok
a vitamincsomagot,
hogy védve legyenek
a koronavírustól.
A vitamincsomagok
osztásáról
Aleksandar Vučić,
szerb államfő döntött.


Óriási a nyomás az egészségügyön, szigorúbb intézkedéseket kér a válságstáb

A jelenlegi járványügyi helyzetből az oltás az egyetlen kiút - hangsúlyozta Dr. Predrag Kon a Szerbiai RTV reggeli műsorának vendégeként.

A válságstáb tagja rámutatott arra is, hogy a kollektív immunitás elérésétől még messze vagyunk. Ana Brnabić egyébként vasárnap egyeztetett a válságstáb egészségügyi részével. A szerb kormányfővel való egyeztetés során az orvosok a szigorúbb intézkedések bevezetését kérték, ami például a munkaidő lerövidítését jelentené. Tíz napig csak az lenne nyitva, ami létfontosságú. A járványügyi szakorvos kiemelte, hogy a vírus gyorsabban terjed a 30 és 55 év közötti korosztálynál, mivel a legtöbbjük nincs beoltva.
Dr. Predrag Kon, járványügyi szakorvos: „Ugyanakkor követeltük, hogy az intézkedések végrehajtásának ellenőrzése a lehető legmagasabb legyen, és a büntetéseket nyilvánosságra kellene hozni. Követeltük továbbá az öt főnél nagyobb nyilvános összejövetelek betiltását is. Tehát mindent, ami megakadályozná a tömeges összejöveteleket és tömeges fertőzéseket.”
A Szerbiai Klinikai Központ fertőző osztályán egyébként már nincs szabad ágy, a kórházban fekvők 90 százaléka oltatlan - erről beszélt a Szerbiai RTV-nek Dr. Ivana Milošević. Az egészségügyi intézmény igazgatóhelyettese hozzátette, naponta mintegy 200 koronavírus-gyanús esetet vizsgálnak meg. Szerinte az egyik legnagyobb gond, hogy a betegek az utolsó pillanatig várnak, mire orvoshoz fordulnak. Ha rosszul érzik magukat, azonnal forduljanak orvoshoz - hívta fel a figyelmet az illetékes.

Szigorúbb intézkedéseket kér a válságstáb

Dr. Predrag Kon szerint a jelenlegi járványügyi helyzetben az oltás az egyetlen megoldás.

Dr. Predrag Kon 1 szerb járványügyi orvos
és a szerbiai válságstáb tagja.
Ana Brnabić vasárnap tartott megbeszélést
a szerbiai válságstáb orvosi részével.
Ana Brnabić a szerb miniszterelnök.
Vasárnap október 17-e volt.
Az orvosok szigorúbb intézkedések
bevezetését kérték a szerb miniszterelnöktől.
Ilyen szigorúbb intézkedés lenne például
a munkaidő lerövidítése.
Ilyen szigorú intézkedés lenne például,
hogy 10 napig csak az lenne nyitva,
ami nagyon fontos.
Szigorítás lenne még az 5 főnél nagyobb
rendezvények betiltása is.
Dr. Predrag Kon szerint fontos,
hogy az intézkedések betartását
szigorúan ellenőrizzék a felügyelők.
Dr. Predrag Kon azt is elmondta,
hogy a koronavírus gyorsabban terjed
a 30 év és az 55 év közötti korosztálynál.
Ez azért van, mert a legtöbb 30 év
és 55 év közötti személy nincs beoltva
a koronavírus elleni védőoltással.
A szerbiai kórházakban is egyre több
a koronavírusos beteg.
Az orvosok szerint az egyik legnagyobb gond,
hogy a betegek az utolsó pillanatig várnak,
mire orvoshoz mennek.
Az orvosok azt tanácsolják,
ha rosszul érzik magukat,
azonnal forduljanak orvoshoz.


Megkezdődött a ramadán

Az iszlám hívők éves böjti időszaka a test és a lélek megtisztulására szolgál.

A böjt mellett fontos a vallásos elmélyülés. A hívők ilyenkor naponta ellátogatnak a mecsetbe, hogy a Koránt tanulmányozzák.
Aleksandar Vučić szerb államfő azt kívánta ez alkalomból a híveknek, hogy ez a hónap hozzon jó cselekedeteket, és mindenki töltse azt békében a családjával.
Ana Brabić pedig így fogalmazott: a ramadán szelleme erősítsen meg minden egyént, és vigyen békét, szolidaritást és igazi összetartozást a muszlim hitet vallók otthonába.

Megkezdődött a ramadán

Megkezdődött a ramadán, vagyis az iszlám hívők éves böjti időszaka.

Az éves böjt célja a test és lélek megtisztulása
az iszlám hívők számára.
Ebben az időszakban az iszlám hívők
naponta ellátogatnak a mecsetbe,
hogy a Koránt tanulmányozzák.
A mecset az iszlám hívők temploma.
Korán az iszlám hívők szent könyve.
Aleksandar Vučić az éves böjt alkalmából
jó cselekedeteket kívánt az iszlám hívők számára.
A szerb államfő azt kívánta, hogy minden iszlám hívő
békében a családjával töltse az éves böjti időszakot.


Székelykeve érdekes célpont a turisták számára, hiszen az al-dunai székelyek a bukovinai székelyek leszármazottai, akik megőrizték nyelvjárásukat és hagyományaikat.

Erre a legdélebbi magyar településre évente több ezer turista érkezik. Az elmúlt években sajnos elmaradtak a Határtalanul kirándulások, de idén tavasztól újra útra kelhetnek a kirándulni vágyók.
Vámos Elizabetta szülei nyomdokaiba lépett és hat éve foglalkozik a helyi diákszálló vezetésével, de maga a szálló a faluban immár 15 éve üzemel és fogadja a csoportokat.
A vendéglátók teljes programmal várják a diákcsoportokat és elkalauzolják őket a környék látnivalóihoz is.
A környéken sok látnivaló van, de maga Székelykeve is érdekes az odalátogatók számára. A legkedvesebb a kincstári ház látogatása, amely tele van régiségekkel. Az épületben olyan tárgyak is helyet kaptak, amelyek még Bukovinából valók, mint például a tulipános láda.
A székelykevei templomot is szívesen látogatják a kirándulók. Szemerédi Pál, helyi plébános kiemelte, hogy a székely nép nagyon vallásos és a hívek rendszeresen részt vesznek a szentmiséken.
Székelykeve magyarságának megmaradása példa értékű, hiszen attól függetlenül, hogy az anyaország határától több mint 200 kilométerre élnek, makacsul őrzik nyelvi és kulturális hagyományaikat. Féltett örökségüket, örökségünket mindenképpen érdemes megbecsülnünk és megtartanunk.

Székelykevére minden évben több ezer kiránduló érkezik.

Székelykeve 1 falu Bánátban.
Székelykeve várja a kiránduló diákcsoportokat is.
Székelykevén diákszálló is van.
A diákszálló a faluban már 15 éve
működik és várja a csoportokat.
A diákotthon vezetői elkísérik a diákcsoportokat
a környék látnivalóihoz
és érdekes programokat szerveznek számukra.
Székelykevén nagyon sok érdekességet lehet látni.
A faluban a legérdekesebb hely
a kincstári ház, ami tele van régiségekkel.
Az épületben olyan tárgyak is vannak,
amelyek még Bukovinából származnak.
Ilyen régi tárgy például a tulipános láda.
Székelykevén vannak olyan emberek,
akik a bukovinai székelyektől származnak.
A bukovinai székelyek magyar népcsoport,
mely egykor Bukovinában telepedett le.
Bukovina történelmi terület.
A székelykevei templomot is
sokat látogatják a kirándulók.
Székelykevén magyar nyelvű emberek is élnek,
akik számára fontos megőrizni
a nyelvi és kulturális hagyományokat.


Az ortodox hívőknek ma nagycsütörtök van

Ezen a napon Jézus tanítványaival visszatért Jeruzsálembe. Az utolsó vacsorán létrehozta az úrvacsora szentségét, megosztva a kenyeret és a bort, azokkal a szavakkal, amelyek ma is hallhatók a szent liturgia során. Ezután megmosta tanítványai lábát, arra tanítva őket, hogy szolgálják egymást. Ekkor már nyíltan beszélt a közelgő szenvedéséről, majd Júdás árulása következett, és a Gecsemáné kertből Isten fiát elvezették a katonák.
Nagycsütörtökön szent liturgiát mutatnak be az ortodox hívőknek, este tizenkét részt olvasnak fel az evangéliumból Jézus szenvedéséről. A templomokban kikötik az örömöt jelképező harangot, és majd csak húsvétkor szólal meg újra. Egyes helyeken ezen a napon kezdik festeni a húsvéti tojást.

Ma van nagycsütörtök az ortodox hívők számára.

Ma április 21-e van.
Szerbiában sok szerb lakos ortodox vallású.
Az ortodox hívők Jézus és az apostolok
utolsó vacsorájára emlékeznek.
Nagycsütörtökön szent liturgiát
mutatnak be a templomokban
az ortodox hívőknek.
Liturgia a templomokban történő
istentiszteletet jelenti.
Este 12 részt olvasnak fel Jézus szenvedéséről.
A templomokban kikötik az örömöt jelző
harangot, és majd csak húsvétkor
szólaltatják meg újra.
Vannak helyek, ahol nagycsütörtökön
kezdik festeni a húsvéti tojásokat.


Kalandozás Könyvországban

Idén újra kalandozhatnak Könyvországban az általános iskolás diákok. A Szabadkai Városi Könyvtár Kalandozás Könyvországban című olvasásnépszerűsítő játékát februárban és márciusban rendezik meg.

A részvétel feltétele, hogy a jelentkező diák a városi könyvtár vagy valamelyik fiókkönyvtár tagja legyen. A korcsoportok 1-4., illetve 5-8. osztályosokra vannak felosztva. Mindkét csoport 5 meséből vagy könyvrészletből választhat egyet, amelyhez rövid feladatlapok tartoznak. A kitöltött feladatsor leadási határideje március 31. A fődíj idén is kerékpár lesz, valamint iskolai és sportfelszerelést is kaphatnak a nyertesek.
Omerović Heléna, könyvtáros, Szabadkai Városi Könyvtár: „Április 4-én a Gyermekkönyvek Nemzetközi Napja alkalmából lesz a nyereménysorsolás. Február és március folyamán a gyermekosztályra és a fiókkönyvtárainkban az általános iskolás korú gyerekek kedvezményesen iratkozhatnak. Ebben a periódusban 1000 dinár helyett 300 dinár a tagsági díj az általános iskolás gyerekeknek. Akik beiratkoztak, tagjai a könyvtárunknak, ők vehetnek részt a nyereményjátékon. Az idén nem online töltik ki a kérdőívünket, hanem bejönnek a könyvtárba a papír kérdőívért vagy letölthetik a könyvár holnapjáról. A felkínált mesék és regényrészletek közül egyet kell választani és ezt a kérdőívet kell kitölteniük, így vesznek részt magán a sorsoláson.”

Kalandozás Könyvországban

Idén is megszervezik a Kalandozás Könyvországban elnevezésű olvasásnépszerűsítő játékot.

A játékot a Szabadkai Városi Könyvtár
szervezi meg az általános iskolás diákok számára.
A játékot februárban és márciusban rendezik meg.
A játékban való részvételhez szükség van,
hogy a jelentkező diák a városi könyvtár
vagy valamelyik hozzá tartozó könyvtár tagja legyen.
A korcsoportok az 1-4. osztályosokra
és az 5-8. osztályosokra vannak felosztva.
Mindkét csoport 5 meséből vagy könyvrészletből
választhat egyet.
A mesékhez és a könyvrészletekhez is
rövid feladatlapok tartoznak.
Idén nem az interneten keresztül kell kitölteni a feladatlapot.
Idén a tanulók bemennek a könyvtárba
a papír alapú feladatlapért
vagy letöltik a könyvtár internetes oldaláról.
A kitöltött feladatlap leadási határideje
március 31-e, péntek lesz.
A Kalandozás Könyvországban nevű játék
fődíja idén is 1 kerékpár lesz.
A nyertesek iskolai és sportfelszereléseket is kaphatnak.
A nyereménysorsolás április 4-én lesz,
a Gyermekkönyvek Nemzetközi Napja alkalmából.
Februárban és márciusban a gyermekosztályra
és a városi könyvtárhoz tartozó könyvtárakban is
kedvezményesen iratkozhatnak
az általános iskolás korú gyerekek.
Ez azt jelenti, hogy 1000 dinár helyett
300 dinár lesz a tagsági díj
az általános iskolás gyerekeknek
február és március folyamán.
Akik beiratkoztak, és tagjai a könyvtárnak,
ők vehetnek részt a nyereményjátékon.


Aki teheti, adjon vért!

A minimumon vannak Szerbia vértartalékai. Az országos Vérátömlesztési Intézet arra kéri a véradókat, hogy adjanak vért. A 0+ és az A+ vércsoportokra van a legnagyobb szükség.

Jelenleg a B+ és az AB+ vércsoportkészletek stabilak. Azonban minden negatív Rh faktorú vérre is szükség van. Az illetékesek elmondták, a napi szükségleteket is nehezen tudják kielégíteni, gyakran a családtagoknak, illetve a barátoknak kell vért biztosítaniuk egyes beavatkozásokhoz. A nyaralások és évi szabadságok miatt a nyári hónapokban kevesebben adnak vért - tették hozzá. Kiemelték, egyelőre nem mondanak le egy műtétet sem, azonban ennek lehetőségét sem lehet kizárni, ha a helyzet nem változik.

Aki teheti, adjon vért!

Nagyon kevés vértartalék van Szerbiában.

Az országos Vérátömlesztési Intézet
arra kéri a lakosokat, hogy aki teheti, adjon vért!
A 0+ és az A+ vércsoportokra van
a legnagyobb szükség.
Jelenleg a B+ és az AB+ vércsoportból
van elég az országban.
Minden negatív Rh faktorú vérre is szükség van.
Vért adni nagyon fontos.
Véradással akár 3 másik ember életét is
meg tudjuk menteni.
A nyaralások és az évi szabadságok miatt
a nyári hónapokban kevesebb ember ad vért.
Ha továbbra is kevés vértartalék marad
az országban, akár komoly
műtéteket is le kell mondaniuk a kórházaknak.


Elérkezett a nyári gumik felszerelésének ideje

Mától nem kötelező a téli abroncsok használata november elsejéig Szerbiában.

A szabályozás értelmében mától lehet lecserélni a téli gumikat nyáriakra.
Az illetékesek arra figyelmeztetik a gépjárművezetőket, hogy nyári körülmények között téli abroncsot használni legalább annyira rossz döntés, mint télen nyárival közlekedni. A téli gumik alacsony hőmérsékletre lettek tervezve. Összetételük túl puhává és rugalmassá válik a nyári körülmények között, aminek hatására az abroncs eldeformálódhat és tapadását veszítheti – főként fékezéskor vagy kanyarodáskor. Egy szó mint száz, ha tehetjük, cseréljük le abroncsainkat nyári kiadásra.

Mától lehet felszerelni a nyári gumikat

Mától fel lehet szerelni az autók kerekeire a nyári gumikat.

Mától nem kötelező a téli gumik
használata az autók kerekein.
Ma április 1-je, csütörtök van.
A törvény szerint mától lehet lecserélni
az autókon a téli gumikat nyári gumikra.
November 1-jéig nem kötelező
a téli gumik használata Szerbiában.
A nyári időszakban nem jó téli gumikat
használni az autók kerekein.
A nyári időszakban nem biztonságosak
a téli gumik használata.
A téli gumik hideg hőmérsékletre lettek tervezve.
A téli gumik a nyári időszakban puhává
válhatnak, és formájuk is megváltozhat.
Ez miatt rosszabbul fékezhet
vagy kanyarodhat az autó.
Aki csak teheti, cserélje le
a téli gumikat az autóján nyári gumikra.


A Humánus Szombat elnevezésű akciót a szabadkai Vöröskereszt a Szabadkai Közkórház vérátömlesztő osztályával együttműködve valósítja meg 8-tól 11 óráig.

A rendezvényhez a Szabadkai Közegészségügyi Intézet, valamint az Egészségfejlesztő és Betegségmegelőzési Központ is csatlakozik. Szakembereik különböző egészségügyi vizsgálatokat végeznek majd minden érdeklődőn. A 21. alkalommal megszervezett rendezvényt a Subotica Trans Utasszállító Közvállalat is támogatja. Minden önkéntes véradónak a véradókönyvecskéjének felmutatásával ingyenes jegyet biztosít a hatos járaton az eseményre. De ingyenes állatkerti látogatás, hajózás, sőt finom bableves is vár az önkéntes véradókra és családtagjaikra.
Nevena Lukić, szabadkai munkatárs, Vöröskereszt: „A Humánus Szombat az egyik leglátogatottabb önkéntes véradási akció. Reméljük, hogy az időjárás kedvez majd nekünk, de valóban ez az egyik legjelentősebb akciónk, mert egyszerűen a szabadkai Vöröskereszt védjegye is lett. Az önkéntes véradóink ezt az akciót mint családi eseményt ismerik, ahová közösen jöhetnek a családjukkal és a gyerekeiket kicsi koruktól kezdve az igazi értékekre tanítják: humánus és emberséges viselkedésre.”

Véradási akciót tartanak szombaton Palicson

Véradási akciót tartanak szombaton a palicsi Vigadó teraszán.

Szombat június 10-e, holnap lesz.
A véradási akció a Humánus Szombat elnevezést kapta.
Szombaton reggel 8 órától 11 óráig tart majd
a véradási akció a palicsi Vigadó teraszán.
A szabadkai Vöröskereszt
és a Szabadkai Közkórház vérátömlesztő osztálya
szervezi meg a holnapi véradási akciót.
Az érdeklődők különböző egészségügyi vizsgálatokon is
részt vehetnek holnap Palicson.
Idén 21. alkalommal szervezik meg Palicson
a véradási akciót.
A rendezvényt a Subotica Trans Utasszállító Közvállalat is támogatja.
Ez azt jelenti, hogy minden önkéntes véradónak
a véradókönyvecskéjének felmutatásával
ingyenes jegyet biztosít a 6-os járaton az eseményre.
Ingyenes állatkerti látogatás, hajózás
és még finom bableves is vár
az önkéntes véradókra és családtagjaikra holnap.
A véradás nagyon fontos dolog.
Véradással akár 3 másik ember életét menthetjük meg.
Vért adhat minden 18 év és 65 év közötti egészséges személy.
Legyen Ön is önkéntes véradó!


Tovább maradhat otthon a babával az anyuka vagy apuka

Várhatóan még idén júniusban elfogadják azt a törvényt, amely szerint meghosszabbodik a szülési szabadság.

A felterjesztés szerint az érintett édesanyák vagy édesapák az első gyermek után az eddigi 12 hónap helyett 15, még a második gyermek után 18 hónapot tudnak majd otthon tölteni babáikkal.
Nagyon eltérő képet fest Európában a szülési szabadságok és juttatások rendszere. A szülési szabadság hossza az EU-ban minimum 14 hét, és ezt a szülés előtt vagy után vehetik ki kizárólag az édesanyák. Magyarország ebben a tekintetben az élvonalban áll, ott 24 hét áll az anyák rendelkezésére. Szerbia jelenleg a középmezőnyben foglal helyet. Az előreláthatólag nyár elején elfogadásra kerülő törvénnyel ezen szeretnének változtatni a döntéshozók.
Szerbiában a mostani törvény szerint a szülési szabadság első három hónapját kötelezően az anyukák vehetik igénybe, a maradék 9 hónapot viszont tetszőlegesen az apuka is igénybe veheti, akár az anyukával felváltva is.
Egyelőre Szerbiában nagy nehézséget jelent, hogy a munkaadók többségének nem megfelelő a rugalmas munkaidő beiktatása, ugyanis adózási szempontból jelenleg nincs különbség a munkavállalók teljes vagy rugalmas munkaideje között. Viszont a kormány igyekszik támogatásokkal segíteni azt.

Tovább maradhat otthon a babával az anyuka vagy az apuka Szerbiában.

Várhatóan még idén júniusban elfogadják
azt a törvényt, amely szerint meghosszabbodik
a szülési szabadság az országban.
Ez azt jelenti, hogy az édesanyák vagy édesapák
az első gyermek után 15 hónapot maradhatnának otthon.
Korábbi években az első gyermek után
12 hónap járt az édesanyáknak vagy édesapáknak.
Az új törvény szerint a második gyermek után
18 hónapot tud majd otthon maradni
a babával az anyuka vagy az apuka.
Szerbiában a mostani törvény szerint
a szülési szabadság első 3 hónapját
kötelezően az anyukák vehetik igénybe.
A maradék 9 hónapot az apuka is igénybe veheti,
akár az anyukával felváltva.
A szülők szerint nagyon fontos lenne
minél több ideig otthon maradni a kisbabájukkal.
A szerb kormány ezt igyekszik támogatni.
A szerb kormányban azok a politikusok vannak,
akik döntéseikkel az országot irányítják.


Legyünk óvatosak, mert a gyertyák és a töklámpások tüzet okozhatnak

A kegyeleti gyertyák és a töklámpások gyakran tüzet okoznak - figyelmeztetett a magyar Országos Katasztrófavédelmi Főigazgatóság.mindenszentek és halottak napja, valamint halloween közeledtével. Tavaly tíz temetőben történt ilyen tűzeset Magyarország-szerte ebben az időszakban. Emellett minden évben előfordul, hogy egy mindenszentek vagy halottak napja alkalmából meggyújtott gyertya miatt teljesen kiég egy lakás.
A baleseteket általában az okozza, hogy a mécseseket, gyertyákat gyúlékony anyagok közelében helyezik el, a lángok a temetőben a száraz avarra, a lakásban pedig a függönyön és az asztalterítőn keresztül a lakás más helyiségeire is átterjednek.

Legyünk óvatosak a gyertyákkal és a töklámpásokkal

Legyünk óvatosak, mert a gyertyák és a töklámpások is tüzet okozhatnak.

Tűz keletkezhet a temetőben és a lakásban is.
Mindenszentek, halottak napja
és halloween közeledtével sokan
gyertyákat vagy töklámpásokat gyújtanak.
Ez akár veszélyes is lehet.
A tűzeseteket általában az okozza,
hogy a mécseseket, gyertyákat
vagy töklámpásokat gyúlékony anyagok
közelében helyezik el.
A lángok a temetőben például
a száraz levelekre terjedhetnek.
A lángok a lakásban például
a függönyön és az asztalterítőn keresztül
a lakás más helyiségeire is átterjednek.
Legyünk óvatosak, és helyezzük
biztonságos helyre a gyertyákat
és a töklámpásokat is.


Fotókiállítás a fogyatékkal élők világnapja alkalmából

Az Együtt Egyesület egy előadást és egy fotókiállítást rendezett a fogyatékkal élők világnapja alkalmából.

A szabadkai Dositej Obradović Оktatási Központ és Diákotthon diákjai és a Politechnikai Iskola tanulói közösen rendeztek egy befogadó előadást, amelyet a nézők bármelyik pillanatban megszakíthattak és beugorhattak valaki helyére.
Az Ősz lehelete nevet viselő kiállításon 31 fénykép volt megtekinthető.
Egész Szerbiából érkeztek fotók a pályázatra.
A képeket fogyatékkal élő személyek készítették.
A projekt Szabadka Város támogatásából valósulhatott meg.

Az Együtt Egyesület tegnap 1 előadást és 1 fotókiállítást szervezett a fogyatékkal élők világnapja alkalmából.

Tegnap december 2-a, péntek volt.
Fogyatékkal élő ember például
a mozgássérült személy, a látássérült személy
vagy az értelmileg akadályozott személy.
Az előadást közösen adta elő a szabadkai
Dositej Obradović Оktatási Központ
és Diákotthon diákjai
és a Politechnikai Iskola tanulói.
Az előadás nagyon érdekes volt,
mert a nézők bármelyik pillanatban
megszakíthatták és beugorhattak valaki helyébe.
A fotókiállítás az Ősz lehelete nevet kapta.
A kiállításon 31 fényképet lehetett megtekinteni.
A kiállításra egész Szerbiából érkeztek fotók.
A képeket fogyatékkal élő személyek készítették.
A fogyatékkal élők világnapja ma van.
Ma december 3-a, szombat van.
A fogyatékkal élők világnapja célja
felhívni az emberek figyelmét,
hogy a fogyatékkal élő személyek is
ugyanúgy a társadalom fontos tagjai, mint mindenki más.


Ismét torlódások vannak a szerb-magyar határon a nyári szabadságok miatt

Az éjszaka folyamán 12 ezren lépték be Szerbiába Magyarország irányából, 3500 személyautóval és 45 busszal.

A várakozás ideje változó, legjobb ha az utazók folyamatosan tájékozódnak az aktuális helyzetről. Jelenleg Szerbia felé vannak hosszú sorok, míg az országból való kilépésnél nem kell hosszabb ideig várakozni. Tanácsos a kisebb határátkelőket választani, ezek közül a nyár folyamán hosszabbított munkaidővel dolgozik a bajmoki-bácsalmási, péntektől vasárnapig éjfélig fogadja az utazókat, ugyanebben az időszakban a királyhalmi-ásotthalmi átkelő pedig 22 óráig üzemel.

Ismét nagyobb várakozásra kell számítani a szerb-magyar határokon

Ismét nagyobb várakozások vannak a szerb-magyar határokon a nyári szabadságok miatt.

Szombat éjszaka 12 ezer utas lépett be Szerbiába
Magyarország irányából.
Összesen 3500 személyautóval és 45 busszal
léptek át szombat éjszaka Szerbiába Magyarország irányából.
Szombat július 8-a, tegnap volt.
A várakozás ideje változó.
Már ma reggel is torlódás alakult ki a szerb-magyar határszakaszon.
Ma július 9-e, vasárnap van.
Legjobb, ha az utasok folyamatosan tájékozódnak
az aktuális helyzetről.
Tegnap Szerbia felé voltak hosszú sorok.
Szerbiából való kilépésnél nem kellett hosszabb ideig várakozni.
Jobb a kisebb határátkelőket választani.
A kisebb határátkelők közül a nyár folyamán
hosszabbított munkaidővel dolgozik a bajmoki-bácsalmási.
Ez a határátkelőhely péntektől vasárnapig
éjfélig fogadja az utazókat.
Péntektől vasárnapig a királyhalmi-ásotthalmi átkelő
este 10 óráig fogadja az utasokat a nyári időszakban.
Utazáskor mindenképp vigyünk magunkkal folyadékot
a nagy hőségben is.


Nem halasztják el az iskolakezdést

Nem kezdődik később a tanév - írja közleményében a szerb oktatási minisztérium. A tanév a tervek szerint szeptember elsején kezdődik, a tanévkezdést nem tervezik elhalasztani.

Az iskolai munkacsoportok holnap vitatják meg a higiéniai ajánlásokat a tanévkezdéssel kapcsolatban.
A koronavírus-járványhelyzet miatt a virológusok azt fontolgatták, hogy ajánlást fogalmaznak meg: az iskolaév egy héttel később kezdődjön. Az illetékes tárca emiatt adhatott ki közleményt a témáról.
Korábban Branislav Tiodorović járványügyi szakorvos arról beszélt a szerb közmédiának, hogy van rá esély, hogy az illetékes szakemberek azt javasolják, kezdődjön egy héttel később a tanév. Azt mondta, kivárják a következő tíz napot, majd döntenek, hogy javasolják-e a tanév kezdésének hét nappal későbbre halasztását. Azért lehet indokolt a hét napos halasztás, mert az emberek most térnek haza a nyaralásból, és sokan hordozhatják a koronavírust - magyarázta a szakember. Egyébként még egy lehetséges megoldás felmerült, az, hogy a harmincas létszámú osztályokat kettéválasztják.
Tiodorović a fertőzés terjedése kapcsán azt is elmondta, az idős, krónikus betegeknek javasolja a negyedik védőoltás felvételét.

Nem halasztják el az iskolakezdést

A szerb oktatási minisztérium jelentése szerint nem kezdődik később a tanév.

Ez azt jelenti, hogy az idei tanév rendesen,
vagyis szeptember 1-jén kezdődik
a diákok számára.
Az iskolai munkacsoportok ma tartanak
megbeszélést arról, hogy a tanévkezdéssel
milyen higiéniai ajánlások legyenek.
Higiéniai ajánlás lehet például
a maszkok kötelező viselése.
Ma augusztus 18-a, csütörtök van.
A koronavírus-járvány miatt
a járványügyi orvosok azt tervezték,
hogy ajánlást tesznek azzal kapcsolatban,
hogy az iskolaév 1 héttel később kezdődjön.
Branislav Tiodorović járványügyi szakorvos
arról beszélt, hogy sokan most térnek
vissza a nyaralásokról, és hordozhatják
a koronavírust.
Lehetséges megoldás lehet az is,
hogy a 30-as létszámú osztályokat
kettéválaszthatják majd.
A járványügyi orvos azt is elmondta,
hogy az idős, beteg személyeknek ajánlott
a koronavírus elleni negyedik védőoltás felvétele.


Ma van Aranđelovdan

A szerb pravoszláv egyház ma ünnepli Szent Mihály arkangyalt. A szentírás szerint ő szállt harcba először a gonosszal.

Az ikonokon és freskókon harcosként ábrázolják katonai felszerelésben, karddal a kezében. Tetteivel sok jó lelket és angyalt mentett meg, akiket Lucifer magával akart rántani a pokolba. A szerb családok körében Mihály arkangyal ünnepe a második legünnepeltebb nap, sokan ekkor tartják az úgynevezett szlavát.

Ma van Aranđelovdan

Ma november 21-e, vasárnap van.
A szentírás szerint Szent Mihály
harcolt először a gonosszal.
Az ikonokon és a freskókon harcosként ábrázolták
katonai felszerelésben, karddal a kezében.
Az ikon és a freskó díszes képet jelent,
amelyeken szentek láthatóak.
Az ikonokat és freskókat gyakran templomokban lehet látni.
A szerb családokban Szent Mihály napja
a második legünnepeltebb nap.


Az illetékesek közleménye szerint a vérszívók gyérítését július 8-a és 22-e között hajtják végre, amikor megfelelőek lesznek az időjárási feltételek.

Az irtást levegőből és földről is végzik.
Felhívják a méhészek figyelmét, hogy a vegyszer a méhekre is ártalmas. A hasznos rovarokat zárják el a kaptárakba és legalább öt kilométerre vigyék el az irtás helyszínétől. A vegyszer egy napig hat.

Szúnyogirtás lesz több községben

Szúnyogirtás lesz Zenta, Magyarkanizsa, Csóka és Törökkanizsa községekben.

Július 8-a és 22-e között lesz szúnyogirtás
az említett községekben.
A szúnyogirtást levegőből és földről is végzik.
Ha július 8-a és 22-e között
lesz olyan nap, amikor esős vagy szeles az időjárás,
akkor aznap elmarad a szúnyogirtás.
Felhívják a méhészek figyelmét,
hogy a szúnyogirtáskor használt
vegyszer a méhekre is ártalmas.
A méheket zárják el a kaptárakba,
és legalább 5 kilométerre vigyék el
az irtás helyszínétől.
A szúnyogirtáskor használt vegyszer 1 napig hat.


Biztonsági okokból felére csökkentették azoknak az általános iskoláknak a számát, ahol a kisérettségit írhatják majd a diákok - ismertette Branko Ružić.

Az oktatási miniszter szerint kész a június 27-én, 28-án és 29-én tartandó kisérettségik operatív terve. Az intézmények száma a tervezett 1260-ról biztonsági okokból 522-re csökkent.
Mindent megteszünk annak érdekében, hogy a közelgő érettségi vizsga a lehető legmegfelelőbb módon menjen - hangsúlyozta. Azért, hogy a gyerekek biztonságban legyenek és hogy az egész ne legyen traumatikus élmény számukra és a szüleik számára sem - tette hozzá. Napi kapcsolatban állunk a Belügyminisztériummal, és részletes kidolgozott tervvel rendelkezünk arra az esetre, ha újabb fenyegetések érkeznének, mutatott rá Ružić.
Hozzátette: a teszteket kinyomtatták, és rendőri kísérettel szállítják majd azokat a helyszínekre.

Kevesebb iskolában tartják meg a kisérettségi tesztek írását

Felére csökkentették azon iskolák számát, ahol kisérettségizhetnek a diákok.

Ezt biztonsági okokból tették meg.
Kisérettségit az általános iskolákban
írják meg a nyolcadik osztályt fejező tanulók.
A kisérettségi tudásfelmérő tesztet jelent.
A kisérettségi teszteket június 27-én,
június 28-án és 29-én írják meg
a szerbiai általános iskolákban.
Korábban úgy tervezték,
hogy 1260 iskolában lesz kisérettségi tesztírás.
Ezt a számot biztonsági okokból a felére csökkentették.
Így 522 általános iskolában írják majd meg
a tanulók a kisérettségi teszteket.
Ezt Branko Ružić, oktatási miniszter jelentette be.
Az elmúlt időszakban több szerbiai iskolába
érkezett bombariadó.
Ez miatt csökkentették le azon iskolák számát,
ahol kisérettségit írhatnak a diákok.
A legfontosabb a gyerekek biztonsága lesz
a kisérettségi tesztek írásakor is.
Az oktatási miniszter azt is elmondta,
hogy előre kidolgozott tervvel készültek
arra az esetre, ha újabb fenyegetések
érkeznének az iskolákba.
Branko Ružić elmondta, a teszteket kinyomtatták,
és rendőri kísérettel szállítják majd azokat
az általános iskolákba.